text:
Archivo di June, 2009
ORANJESTAD (AAN): Na e school nobo na Kudawecha tin alarma e momentonan aki pa casonan di Swine Flu. Segun informacion cu DIARIO tin ta bisa cu un studiante a keda confirma cu Swine Flu. El a pega esaki door di su omo cu tambe tabata confirma.
Tin hende cu ta haci wega y no ta tuma e asunto aki na serio. E caso aki mes ta uno. E omo a pega su sobrino. E omo pa colmo tabata hopi arogante y ora cu e tabata malo el a presenta na e centro di diagnostico unda a constata cu e tin keintura. Esnan di Salubridad Publico a muste riba e peliger mirando cu tabata duna indicacion hopi cla cu e ta malo.
Un caso cu ta surgi awor cu bukinan ta habriendo ta un fianza externo cu Gabinete Oduber a haci na 2004 caminda a konkel cu e structura pa lague pasa como un fianza lokal evita cu mester a haya aprobacion di Conseho di reino.
Rond di 2004 Conseho di Minister di Reino a cuminsa alarma cu e forma con Gabinete Oduber tabata duplicando debe di pais Aruba y a cuminsa scrutina finazanan externo di Aruba. Na e momento ey Gabinete Oduber y Minister Nilo Swaen y Promer Minister Nel Oduber a dicidi di bai orcestra un formula pa sigui fia placa den un forma cu no mester haya autorisacion di Conseho di Reino maske Statuut ta stipula esaki.
ORANJESTAD (AAN): Net prome cu eleccion na September proximo, Gobierno ta haciendo todo por todo pa pasa un ley den Parlamento den cual ta cambia e forma cu ta duna permiso pa opera casinonan, etc.
Ya algun luna pasa caba tabatin un persona liga na e Gobierno aki cu tabata cana cu un carta den su man indicando cu e lo haya un permiso pa opera casino. Esaki contra tur ley, pasobra manera tur hende sa, pa haya permiso pa un casino e mester ta mara na un hotel cu tin mas cu cierto cantidad di cambernan. Esaki ta pa sigura cu ta habri casino solamente den hotelnan grandi y cu tin suficiente camber pa por mercadea e casino den dje.
ORANJESTAD (AAN): Bigamia ta un acto castigable, cu ta referi ora un persona ta drenta den mas cu un enlace matrimonial, ademas di uno cu ta reconoci legalmente. Hopi pais tin ley cu ta prohibi bigamia, considerando esaki como un crimen.
Ley Hulandes tambe ta cay pisa riba Bigamia, unda un persona cu comete e acto aki, y casa cu dos persona pareu, ta core riesgo di haya un castigo di prison te cu 6 aña! Tin indicacion fuerte awor, cu na Aruba tin un persona local kende ta cometiendo bigamia.
ORANJESTAD (AAN): Awor cu tin un situacion mundial di pandemia pa loke ta “Swine Flu”, cualkier persona cu ta sospechoso di tin e virus aki mester por worde bon controla. Ta asina cu a ser confirma cu tin un grupo di atleta arubiano wardando resultado di nan test, ya cu nan a bay Trinidad & Tobago pa un practica di deporte y tin e posibilidad cu ayanan nan lo por a keda contamina cu e virus AH1N1.
ORANJESTAD (AAN): Douane seccion di Aeropuerto a haya dos scanmachine nobo. E scan machinenan aki ta worde usa pa scan e maletanan di e pasaheronan cu ta yega for di exterior y muy imparticular e maletanan cu ta yega cu e vuelonan cu ta “high risk”.
Tur e douaneronan cu ta laborando na Aeropuerto a haya un training pa’sina haya conocemento di e funcionamento di e machinenan nobo aki, mas tanto riba kico nan tin cu tene cuenta cu’ne ora di scan.
ORANJESTAD(AAN): Diabierna ainda DIARIO a asisti un conferencia di prensa unda famia a cuminsa haci preparacion pa un radio telethon pa haya fondo pa por sigui paga tratamento di Elio Lopez. Elio Lopez ta e persona cu mas peso na Aruba.
Mirando cierto complicacion a pone cu el a bay purba busca su salud na Colombia. Elio Lopez a haci operacion di stoma cual a bay hopi bon. Asina mes Elio a haya algun complicacion cual motibo el a bay den coma.
ORANJESTAD (AAN): Ayeramainta na Wilhelmina Park e comunidad Portugues radica na Aruba a tene un ceremonia di ponemento di krans pa asina celebra nan dia nacional.
A conmemora 42 aña di e celebracion aki y pa cu esaki tabata tin presencia di Prome Minister Nel Oduber, Parlamentarionan y invitadonan special.
E celebracion lo continua Diasabra awor na Club Portugues ubica na Primavera.
ORANJESTAD(AAN): Diamars anochi polis y Recherche di San Nicolas a pone man riba e conocido di husticia, M. Pieters naci na April 1960 y conoci como Cayman.
E homber aki den oranan di atardi a hinca un Taxista y tur esaki pa motibo di asunto di huur y coriente cu a worde corta. Polis primeramente a ser manda cu urgencia na e adres na Pos Chikito cerca di un restaurant. Ora cu polis a yega nan a topa cu un persona den veranda di cas cu corta na man y tambe na pia.
ORANJESTAD(AAN): — For di Hulanda e noticia a drenta cu e candidato Arubiano riba lista di CDA a logra un total di 18 mil voto pa e eleccion di Parlamento Europeo. Esaki ta nifica cu na Hulanda Mito Croes a haya 4 mil voto cu ta algo hopi alentador. Den cada gemeente na Hulanda Mito Croes a haya voto, mientras cu e ta un candidato nobo. Pesey mes un pabien grandi na mr dr.Mito Croes, kende a logra esaki.
Durante conferencia di prensa di partido AVP lider di partido a manda un pabien grandi y di curazon na tur esnan cu a traha duro pa e campaña di Mito Croes. E pueblo di Aruba a sa di respalda nan yiu di tera.
ORANJESTAD (AAN): E forma cu a bende cierto tereno of casnan den Colony na Sero Colorado tabata bisto cu esaki lo worde cuestiona totalmente. Hendenan cu nunca a bin biba den Colony tabata haya cas pa cumpra.
Den cierto caso te hasta cumpra cas y terenonan na prijs regala. Ainda por corda con un ex parlamentario mes tabata tin e suerte ey unda prácticamente regala el a haya tereno. Parce cu awor landsrecherche lo a cuminsa cu un investigación y aki tambe e minister lo ta spanta.
ORANJESTAD(AAN):—E dos botonan di Aruba “Glamar” y “Maina” keto bai ta den man di autoridad Venezolano. Mientrastanto e cuater sospechosonan tambe ta tras di trali.
Autoridad venezolano a capta tres boto. Un di nan a logra huy cu velocidad halto pero e otro dosnan di Aruba si no tabata tin mesun suerte. A listra e boto pa droga pero no a haya droga.
E boto Glamar tabata tin e hombernan Andre Ramirez di nacionalidad Hulandes di 20 aña obrero na Aruba biba den Noord mientras e otro ta Sygmar Richard Clemencia di 35 aña trahando como arkitecto y biba den Tarabana den Appelsinastraat.
ORANJESTAD (AAN): E fiebre di campaña pa eleccion di Parlamento Europeo tabata hopi grandi na Aruba. Henter dia por a tende hopi comentario rond di e eleccion.
VNO durante un bishita cu DIARIO a haci diahuebs atardi a laga sa cu diabierna mainta nan lo duna resultado di e eleccion. Esey a cambia pasobra mesun diahuebs anochi nan a yama un conferencia di prensa.
Presente tabata tey Gerrit Bodde cu ta e persona na cabez di e stemburo na Aruba y banda di dje Rob Vermaas director interino di VNO tabata compañe.
ORANJESTAD(AAN): Un reunion cu pa hopi tempo tabata haci falta a tuma lugar diaranzon atardi na centro medico na San Nicolas. E trahadornan di ambulance pa algun tempo tabata tin diferente keho y cada biaha e tension tabata bira mas grandi.
Awor e problemanan aki ta wardando riba un solucion. Un solucion cu mester tuma lugar den un lapso di dos luna di tempo. E trabao di e personal riba ambulance ta uno cu ta rekeri hopi atencion y trankilidad mental y trankilidad laboral.
ORANJESTAD (AAN): Na Aruba ta increible cu tin hende ta purba promove esclavitud moderno. Diamars atardi empleadonan di Warda nos Costa, esnan di Departamento di Labor y DIMAS a presenta na Plam Beach unda doñonan di Kong Fui ta trahando un mega edificio.
Pa hopi tempo a tende cu ta puro chines tin trahando eynan. Te hasta tin un local cu tabata traha riba e crane cu a ser kita for di trabao y a bay corte parce y a gana su caso tambe pero te awe e chines no a page su placa.
Loke cu DIARIO a mira ayera no ta forma di biba pa un ser humano. Esnan cu ta hefe na Departamento di Labor parce a firma pa e chinesnan aki bin traha na Aruba.


c: text/html

text:
TEMA: Helicobacter Pylori
Un bentana pa salud
Pa Dr. Jose Mario Sprok
Redactor: Mercedes A.H Monge
E siman aki Dr. Jose Mario Sprok ta colabora cu e tema Helicobacter Pylori, cu ta un situacion basta comun na nivel mundial, y na Aruba no ta diferente.
Cual ta e causa di Helicobacter Pylori, con e ta desaroya den hende y cuanto cepa ta existi?
Dr. Sprok: “E bacteria ta worde ingeri door di hende. Durante hopi aña a pensa cu ta un artefacto den e biopsianan gastrico, te cu na 1982 Warren Marshall ta caracteriza esaki como algo patogeno. Pa motibo di esaki el a ricibi e Premio Nobel. Ta existi hopi cepa. A logra secuencia algun di nan den totalidad, pero tin dos gene cu ta haci e bacteria aki mas patogeno: Cepa cagA y cepa vacA”.
- Kico tin di berdad cu Helicobacter Pylori ta clasifica como cancerigeno tipo 1?
Dr. Sprok: “E ta un carcinogeno tipo 1, segun Organizacion Mundial di Salud. E por yega na produci cancer y linfoma.
- Ta asina cu e ta afecta di 30 pa 50 porciento di e poblacion mundial?
Dr. Sprok: “ E paisnan den vianan di desaroyo tin un mayor tasa di infeccion. Na Costa Rica ta cerca di e 75 porciento di e poblacion tine”.
- Ta berdad cu nan ta desaroyando un vacuna pe?
Dr. Sprok: “ Actualmente tin varios grupo trahando riba un vacuna tanto pa prevencion como pa e tratamento”.
- E ta un bacteria caracteristico den pacientnan cu ta sufri di gastritis?
Dr. Sprok: “ E ta worde mira den pacientnan cu tin gastritis. Sinembargo, mas cu 80 porciento di e personanan infecta ta asintomatico”.
- E ta worde asocia na complicacionnan cardiovascular, cardiocerebral y arterosclerosis, entre otro. Esaki ta e caso?
Dr. Sprok: “Algun estudio a intenta asocia e bacteria cu e complicacionnan menciona pero no tin evidencia contundente”.
- Cual ta e incidencia entre mucha, hoben y adulto? E ta afecta mescos hende muher cu hende homber?
Dr. Sprok: “Durante e infancia ta infrecuente e aparicion di ulcera gastrico of duodenal, pero ta precisamente durante e transcurso di e prome infancia cu e infeccion ta adkiri mayor proporcion, y e ta aumenta cu e edad. E ta afecta mescos hende homber y hende muher”.
- Con e cuadro clinico habitual di H. P ta?
Dr. Sprok: “Mayoria di e casonan ta asintomatico. Durante e prome infeccion por tin dolor abdominal, epigastalgia (dolor na parti ariba di stoma) y intolerancia na alimentonan. E tin e tendencia di alivia den algun luna y despues bin back y e ta bira un infeccion cronico”.
- E por produci deficiencia di Vitamina B of causa anemia?
Dr. Sprok: “E ta un di e causanan di anemia. Pero den su relacion cu deficit di Vitamina B no tin mucho claridad”.
- Por preveni e infeccion cu H.P?
Dr. Sprok: “ E mehor manera pa preveni ta cu un higiene adecua. E bacteria ta worde adkiri ora e ta worde ingeri pesey e mehor forma pa preveni ta door di mantene condicionnan higienico sanitario adecua”.
- Cual ta e tratamento usual pa e malesa aki?
Dr. Sprok: “Ta worde uza un terapia cu dos antibiotico y un inhibido di bomba. E tratamento di prome linea na America ta Amoxicilina, Claritromicina y un inhibido di bomba na dosis doble (omeprazol, lanzoparzol of pantoprazol). Tin tratamento se di 2de y 3de linea y tratamentonan secuencial. Cu esaki por obtene e eradicacion di e bacteria den mas di 90 porciento di e casonan y un grado halto di prevencion pa e ulcera no ripiti. Nos por considera e ulcera cura ora ta logra su cicatrizacion cu ausencia di recidivante”.
- E infeccion pa Helicobacter Pylori por yega di ta mortal?
Dr. Sprok: “ E infeccion riba su mes no ta mortal, pero e por causa linfoma di MALT (mucosa associated linfoid tissue) of un cancer gastrico cu si por ta mortal”.
- Algun observacion mas cu dr. Sprok lo kier haci?
Dr. Sprok: “E aspecto di mas importante ta cu tur hende mester worde trata. Mester balora e situacion di e pacient, su contexto, y posible sintomatologia. Den personanan cu antecedentenan hereditario di cancer gastrico e deteccion y iradicacion di e bacteria mester tuma lugar rapidamente”.

robotstxt: allowed

filter: keep


text:
Buki di Mormon
E Buki di Mormon Ta un trandukshon di "The Book of Mormon". Pero E Buki di Mormon ta selekshonan for di "The Book of Mormon" i no ta completu. Un trandukshon completu ta disponibel den Spanol, Ingles, Hollandes, i hopi otro idiomanan.
E ta un buki di skritura, ku ta splika e historia di e pueblo di e injanan den Merka Antiguo. E ta splika over di e manera ku Dios a papia ku nan i a guia nan di e mesun manera ku el a guia e hende den e beibel. E Buki di Mormon ta conteni e eskritonan di hopi differente profetanan, ku a predica na e hende antiguo di merka. E luga, unda e buki ta papia, no ta sigur, pero e ta parse ta e continente merkano.
E Buki di Mormon a wordu tranduci, no skirbi, door di e Profeta Jose Smith (Joseph Smith) door di e rebelashon di Dios na dje. Jose Smith a hanja plachinan di oro, door di e guianza di un engel, ku a bisele unda e plachinan tabata. Despues ku el a hanja e plachinan, el a recibi e rebelashon i poder di Dios pa e traducinan na ingles. Ora e buki a wordu publica na ingles, e tabatin e nomber di "the Book of Mormon". E Buki di Mormon ta un parti importante di e Iglesia di Jesucristo di e Santunan di Delaster Dianan. Nan ta aceptele manera igual ku e beibel. E Buki di Mormon ta un parti di loke ta yama "e restorashon" di e evangelio.


text:
June 17, 2014 / Front Page
Lokal
...despues ku PNP i PS a sinta ayera mainta, a disidi...
Riba linea di warda konseho di Direktorado di Finansas
Aruba
Cancha di Basketball ya ta den uzo despues cu boluntarionan a duna un man cu su mantencion
Fraccion di AVP hopi swak den Parlamento, segun MEP A keda yora riba 8 aña MEP, mientras e ex Minister di MEP, Marisol Lopez- Tromp ta den AVP awor! Con serio e fraccion di AVP ta?
Jossy Lacle, miembro di directiva
Den e Bembe
Djarason awor... otro presentashon di...
Kaminda ántes tabata City to Go...
Ayera tardi na Aruba...
© 2013-15 Extra - Notisia di Korsou


text:
Archivo di December, 2012
Abogado mr Chris Lejuez:
ORANJESTAD(AAN): E schorsing cu hospital a impone riba ginecologo dr. Narain no ta algo na su luga, na opinion di Abogado di e specialista, esta mr. Chris Lejuez, ya cu hospital y su mesun coleganan a nenga rotundamente pa coopera cu su persona.
Tur esaki mientras cu e algun dianan cu e tabata biaha pa exterior tabata pa asuntonan di su salud. Lejuez a cuminsa pa splica cu e conflicto ci ta existi entre su cliente y hospital, no tin nada di haber cu su calidad of capacidad como Ginecologo.
E problema tin di haber cu reemplaso di su persona ora cu e mester biaha. Na algun ocasion dr. Narain mester a biaha pa su salud, y mester a busca un reemplaso. Na Aruba antes tabatin cuater Ginecologo trahando independiente, y tabata coopera cu otro cu reemplaso.
Pero awendia, segun Lejuez ta splica, e situacion ta diferente. Tin solamente 2 Ginecologo independiente di cual un ta dr. Narain y e otro ta traha na e consultorio na Punta Bravo, y tin dos mas cu ta den servicio di hospital, pero trahando na e consultorio na Punta Bravo.
ORANJESTAD(AAN): Diahuebs marduga un homber a tira riba un hoben dilanti Circle K na Playa. A los varios tiro, e victima a core pa su bida sconde tras di cura di cas na Boliviastraat.
No obstante cu el a core, e victima di fam Figaroa a haya herida di bala na su pia.
Polis cu e momento ey tabata ocupa cu asistencia riba L.G. Smith Boulevard a mobilisa mesora. A bin haya e victima ta sangra benta na suela y bisiñanan riba caya tur spanta. Testigonan a acerca Polis cu huls den man a señala cu e tironan a cuminsa cay banda di Circle K.
ORANJESTAD(AAN): Diahuebs mainta, un motociclista coriendo riba su Harley riba L.G. Smith Boulevard a subi e isla meymey di caminda na altura di Sun Plaza Mall.
Helm a scapa e motociclista di morto sigur ya cu cabes di e victima a dal duro den baranca.
E homber tabata biniendo for di Turbo Rotonde direccion pabou a haye su so den desgracia diahuebs marduga. Polis a cera full e area pa haci investigacion debi e heridanan serio na cabes.
Ta trata di un trahador di Waf di Playa. Ambulance a atende e victima cu tabata na tino y transporte pa Hospital.
ORANJESTAD(AAN): Diahuebs mainta trempan a cuminsa cu reparticion di 32 container di clapchi tur rond di nos isla.
E aña aki tin menos punto di benta compara cu aña pasa. Aruba a haya 16 container di clapchi fresco e aña aki. Orario di benta ta entrante diaranson, 27 di december, te cu 31 di december, for di salida di solo te cu 9or di anochi.
E controlnan di polis, DOW, DTI y bomberonan lo tey durante e dianan nos dilanti. Den entrevista cu Rubin Ponson experto di explosivo na DOW el a splica kico tur a worde haci diaranson mainta caba.
Inspector Ricardo Muller:
ORANJESTAD(AAN): Reglanan di trafico relaciona cu e tram mester a worde bon studia, prome cu por introduci esakinan. Pesey no a keda cla cu nan na tempo.
Esaki ta loke Inspector Ricardo Muller, di Trafico, a duna di conoce. Muller a splica cu algun aña pasa caba a cuminsa reuni den comision di trafico hunto cu e departamentonan concerni di Gobierno riba loke mester bin na regla pa tram, den e ley di trafico.
Den e caso aki, el a tarda comokiera cu e ta algo cu no conoce prome na Aruba, pa cual mester a studia tur detaye bon y bini cu reglanan pa asina e chens cu tin accidente cu e tram ta minimo.
Desiree Croes di AVP:
ORANJESTAD (AAN): Segun Desiree Croes di AVP, e ta haya cu señora Wever-Croes, lider di partido MEP, ta mustra cu su actitud den Parlamento-ultimamente ainda mas- cu su desesperacion pa mustra su “capasidad di lider” a cuminsa pone haci fout tras di fout.
Of porta, y nos ta spera cu no ta asina, mas y mas señora Wever ta cuminsa mustra su berdadero cara. Su actitud, pero ainda mas su vocabulario, den Parlamento ta ponebo conclui cu su definicion di lider ta simplemente ta “mas” cu e resto di su team, loke den su caso ta significa: ta mas ausente, ta mas bochorno, ta mas negativo, ta mas arogante, ta mas ofensivo y tin mas capacidad di gaña.
Den e sentido ey, señora Wever sigur ta un lider ideal pa e team di Parlamentario cu e ta guia.
Loke lamentablemente señora Wever no ta realisa ta cu un lider no ta nace di un dia pa otro. Bo no ta bira un lider debi na e simpel echo di ta esun cu ta mas arogante y ta pensa cu e ta esun cu mas merece.
ORANJESTAD (AAN): Na Fatima College, Dakota a tuma lugar e prome reunion cu mayornan di e cantantenan cu lo ta participando na festival di Voz I Landia 2013.
E comision consistiendo di e.o. Addonsito Croes, Gemmy de Freitas, Maybeline Arends-Croes y George Winterdaal tabata presente pa duna tur informacion cu ta necesario na e mayornan.
E orkesta cu lo acompana e participantenan ta bao direccion di sr. Amado Rosina. E 2 pre finalnan lo tuma lugar den Cas di Cultura dianan 28 di april 2013 y 12 di mei 2013.
Aki lo ta sacando e 20 miho cancionnan cu lo pasa pa e gran final na principio di Juni 2013 den Renaissance Convention Centre.
ORANJESTAD(AAN): Un interes hopi grandi tin pa e festival di dande Diasabra 29 di December den Centro Caiquetio (yama antes Club Caiquetio) na Paradera.
DIARIO a haya sa, cu lo tin 42 cantante, 15 agrupacion musical. Festival ta cuminsa pa 8 or cu ceremonia di apertura cu himno nacional y hisamento di bandera di Aruba. Sigui cu prome agrupacion cu ta Tico y su Estreya cu 4 cancion tipico. Grupa Alegre Noord cu 5 dande canta pa Toni Werleman, Francis Jacobs, Tano Carrion y Alvin Giel mas un cansion tipico.
Maldo Marin ta sigui cu un cansion tipico y dande canta pa Roberto Orman. Tipico Macuarima cu un tipico “Sabronita” di Rufo Wever. Paranda Ta Nos, cu un tipico y un dande cantante pa Jair Boekhoudt.
Los Campesinos cu un cansion tipico y dande canta pa Frenk Lampe. Tipico del Campo cu un tipico y dande canta pa Nelson Tromp.
Via internet
ORANJESTAD (AAN): Dande ta ancra den curason di hopi di nos hendenan y ta forma parti di nos patrimonio historico y cultural. Youthfever.com, iTV Canal 49 y Banwakluz.com ta di acuerdo cu festival di Dande ta un actividad tipico di Aruba cu ta di gran importancia pa nos identidad cultural.
Ta pesey mes Youthfever.com, iTV Canal 49 y Banwakluz.com a uni forsa pa haci e transmision di e dos festivalnan di Dande posibel via radio & TV online y tambe via cable TV.
ORANJESTAD (AAN)—Durante di un cena di Pascu cu Mustang Club di Aruba a tene, su president den persona di Sr. Roland Thijsem a sorprende dos persona cu un bunita plakkaat di reconocimento.
E prome plakkaat a bay pa Hubert Tiel, reportero y fotografo di matutino Diario y cu hopi aña den e mundo di Motorsport.
Den e propio palabranan di Roland Thijsen na tur esnan presente. E reconocimento aki ta sigur na su luga, ya cu a keda demostra cu Hubert Tiel no solamente ta bon conoci den e mundo di Motorsport, pero ta tambe un persona cu ki ora cu bo yame pa algo cu tin di haber cu e mundo di motorsport, ta percura pa tey presente of ta presenta su consehonan.
Multitud grandi pa ricibi tram Bispo di Pasco
ORANJESTAD(AAN)– Den su discurso Sra. Audrey Croes Lacle a expresa cu “curazon di Playa ta bati atrobe” y ministro president Mike Eman a tuma esaki over pa splica cu “Curazon di Aruba henter ta bati atrobe”. Bao di tononan di e cantica “Ban dal un trip den stad” canta 30 aña pasa pa Benny Sevinger, awe ministro y promotor di e proyecto di tram, e ceremonia di inauguracion di tram a tuma lugar Bispo di Pasco.
Den e edicion aki lo lea die diferente ponencianan cu a bin dilanti y tambe mira fotonan di e mainta ye multitud grandi y orguyoso cu tabata presente.


text:
Marisol Lopez Tromp
Marisol Lopez- Tromp a nace dia 28 di september 1969. E tawata parti di partido Movimiento Electoral di Pueblo (MEP). Actualmente e ta presidente Parlamento di Aruba. El a bira dos bes minster di Aruba. El a hiba cartera como Minister di Infrastuctura, Social y Enseñansa. E tawata Vice Minister President. Tambe e tabata un miembro independiente den Parlamento despues di a wordo kita for di partido MEP na 2010.
Na 2013 Lopez-Tromp a join e partido Arubaanse Volkspartij (AVP). E resultadonan di eleccion tabata uno historico; AVP a gana diestres asiento.


text:
Kralendijk
Kralendijk ta e suidat kapital di Boneiru, Karibe Hulandes. E lenga papiá mas tantu den e suidat ta Papiamentu, pero Hulandes i Ingles tambe ta hopi husá. E nomber ta bino for di e palabra hulandes, Koralendijk ku kemen, Ref di Koral, of Dijk di Koral. E nomer na papiamentu pa e suidat aki ta Playa. Na 2006 e poblashon tabata 3,061 hende.
Kontenido
Historia[editá | edit source]
E sitio aki ta kaminda siglo despues ku Johan van Walbeeck a konkistá e isla,barkunan ku bini Boneiru tabata usé,komo aki nan tabata yega mas serka tera pa tira nan anker.E nomber kralendijk ta bini fo'i forma di un dijk di naturalisa ku a surgi di un Tormenta di Sùitwèst ku siglonan tras di otro a tormentá e isla i a trese un kantidat piedranan di koral riba e kosta na sùitwèst di Boneiru i Klein Boneiru.Hulandesnan ku tabata bini riba e isla aki,ku na nan pais natal ta traha dijk pa wanta olanan di laman den temporada di storm,a bin kompará e sitio aki k'un dijk di piedranan di koral, asina e nomber Kralendijk a surgí,ku ta nifika dijk di koraalsteen.Tras di e dijk aki tin e sabana ku temporada di yobida i tempestat ta yena ku awa i te awendia tin un parti di e sabana aki ta yena ku awa.E hulandesnan ku a bini aki siglo pasa tabatin nesesidat di hopi salu pa peska di haring,nan tabata importá salu fo'i sùit Oropa.Den tempu di guera di ochenta aña (1568-1648) hulandesnan no por a importá salu fo'i Spaña i Portugal,nan a disidí pa manda un flota den karibe.Na aña 1633 nan a haya salu riba e isla Sint Maarten i na aña 1634 nan konkistá Korsow,Aruba i Boneiru,aki tambe nan a haya salu.E siglonan despues nan eksportá hopi salu fo'i Boneiru.Fo'i aña 1623 dos aña despues ku a funda Westindishe Compagnie ya barkunan di compagnie a bishitá e islanan A.B.C.Den eskritonan di Westindische Compagnie ta para ku Jan Jaricks i admiraal Boudewijn Hendrick a bishitá Boneiru i nan a bai ku bestianan chikitu ku e indjannan tabata kria i laga nan prisoneronan Spaño tras.Despues ku W.I.C a pone un komandùr ku un par di solda pa warda e katibunan di compañy ku a kuminsa ku eksplotashon dje saliñanan di salu.Tabata prohibí pa kolonialistanan bin habitá riba e isla,pero na aña 1791 ku W.I.C a bai fayit mas Oropeonan a bin biba riba Boneiru.E katibunan di W.I.C a bira katibunan di Rei.
Bou di komando di Inglaterra[editá | edit source]
Dia ku e Inglesnan konkistá e isla na aña 1807 nan pone un komandante riba e isla,ku a laga komershante fo'i Oropa bin habitá riba e isla.E komendante ku no tabata sa kiko e mester hasi ku e isla a verpacht'é ku privadonan ku a kuminisa kap hopi palu di brasia pa traha verf.Ront di aña 1810 net 200 aña pasa e hulandes riba e isla a kuminsa traha e forti i tambe e kas di komandante riba e sitio aki,E forti pa defendé e isla fo'i man di piratanan ku tabata aktifo den e besindario.Aki tabatin tambe e depósito di merkansia pa gobernador.Ku despues nan tabata usa komo prisòn.E komershantenan fo'i Oropa ku a habitá riba Boneiru a kuminsa traha kas den besindario dje sabana tras di koral dijk (Kralendijk).Na 13 di ougustes 1814 dia di konvenshon na Londen a sera un akuerdo ku Inglatera pa duna Hulanda (Reino Union Hulandes) e kolonianan,na 19 di ougùstùs 1816 Hulanda a haya islanan bèk.Hulanda a pone Isaac Debrot komo komandùr na Boneiru.Isaac Debrot a nase na Neuchâtel (Suisa) aña 1771,e tabata onderofficier den dienst hulandes.Na aña 1793 Isaac Debrot a bini Korsow.Na aña 1837 e hulandesnan a kuminsa traha un kas nobo pa gobernador ku awendia ta ofisina di eilandsbestuur.Na aña 1868 nan traha un torno di palu i despues na aña 1932 a lanté di piedra.Poko poko nan tabata dempel pida dje sabana pegá ku laman pa traha kas.Asina kralendijk(Playa den boka di pueblo) a krese i bira un pueblo chikitu i awendia ta kapital di Boneiru.Tras dje sabana aki tin dos bario Nikiboko i Tera Kòra ku a surgi añanan despues. Nort Saliña i Antriol ta e barionan mas bieu na Boneiru despues dje pueblo Rincon.
Transportashon[editá | edit source]
Kralendijk ta sirbí pa Flamingo International Airport. Taksinan ta disponibel den e suidat i na e aeropuerto. No tin un servisio di bus publiko, pero taksinan kolektivo ta koré entre Kralendijk i Rincon. E servisio di hür outo ta disponibel na e aeropuerto. Hürmentu di baiskel anto schooter ta disponibel den e suidat. Tin un servisio di taksi di awa ku ta kore bai Klein Bonaire for di e parti downtown.
Ekonomia[editá | edit source]
Antes, Dutch Antilles Express (DAE), un aeroliño tabata situá na e Plasa Medardo SV Thielman na Kralendijk..[1] Pero na April 2007 e la move bai e isla di Kòrsou. Su sentro di lamada i departamentunan di acounting anto systema di hendel te ahinda ta keda na boneiru.
Referensianan[editá | edit source]
- ↑ "Privacy statement." Dutch Antilles Express. Retrieved on October 30, 2010.


text:
Himno di Boneiru
Esaki ta e Himno di Bonaire
Tera di solo i suave bientu
Patria orguyoso salí fo’i laman
Pueblo humilde sèmper kontentu
Di un kondukta tur parti gabá
Pues laga nos trata tur dia
Pa sèmper nos Boneiru ta mentá
Pa nos kanta den bon harmonia:
Dushi Boneiru nos tera stimá
Laga nos tur komo Boneriano
Uni nos kanto, i alsa nos voz
Nos ku ta yiu di un pueblo sano
Semper kontentu sperando den Dios
Ningun poder no por kita es afekto
Ku nos ta sinti pa e isla di nos
Maske chikitu ku su defekto
Nos ta stimele ariba tur kos


text:
June 17, 2014 / Lokal
OJO!!!!
Riba linea di warda konseho di Direktorado di Finansas
Diferente solisitante rechasá
REUNION SITEK I MINISTERNAN DICK I V/D HORST
A inkluí hóbennan via di “Rumbo pa Trabou”
Riferonan i klientenan ta rabia
Minister Palm a splika Parlamento TUR MINISTERIO MESTER PONE TURISMO KOMO PRIORIDAT Ta bai amplia Politur di 12 pa 36 funshonario
Frank Gressman: Despues lo buska lider polítiko nobo
...na Kazèrne Suffisant...
Minister Palm
Fundashon Kohehe ta preokupá i niun hende no ke tende....
MINISTER STANLEY PALM TA PAPIA TOKANTE FUTURO DI EMPRESANAN CHIKI
Di akuerdo ku parlamentario Armin Konket...
Segun USA Today
Dr. Bob Pinedo
© 2013-15 Extra - Notisia di Korsou


text:
Archivo di November, 2014
E berguenza ta pa AVP
Ayera den Staten a worde anuncia cu Besaril lo ta envolvi den un caso serio di violacion sexual. Si esaki ta berdad e lo ta algo mas cu Besaril ta culpabel di dje. Te awe esaki en todo caso te awo ta scondi. Contrario na e caso di “hit and run” cu ta un caso conoci y awe e caso aki di Besaril no ta un problema pa e dirigentenan di MEP pasobra nan ta custumbra cu maldad.
Nan tin e mentalidad cu e actitud maligno aki ta haci nan heroe. E problema di e “hit and run” di Besaril a bira un problema gigantesco pa AVP. Un paar di e miembronan di Staten di AVP a papia riba e caso horibel aki pero nada a bin afo. Hechonan ta cu Besaril a dal auto den oranan di marduga. Hecho ta cu e marduga ey Besaril a caba di sali for di dos bar tras di otro caminda e tabata bebe brutamente.
El a dal un auto coriendo duro y herida un hende den e auto cu e a dal. Despues di a causa e dalmento aki e a huy bay sconde. E caso a bay den “doofpot”.
ORANJESTAD(AAN) – Un estudio cu a wordo haci den 2009 riba abuso sexual di mucha den Caribe oeste cu a ser teni na seis isla a divulga tres forma principal di abuso sexual di mucha.
E prome tipo ta abuso den famia, cu ta e forma di mas comun.
E ta secreto, silencioso, invisible, caminda tata y padrastronan ta e abusornan principal (Jones & Jemmott, 2009).
E di dos tipo di abuso ta abuso no den famia y caracterisa door di dos extremo, na un banda door hende straño y na otro banda dor adultonan di confiansa. Ehempelnan notabel di abusador ta abusador ta maestronan, entrenadornan y pastornan.
E di tres forma di abuso ta e abuso sexual transaccional. E forma aki tin biaha ta wordo referi como oportunista caminda mucha ta tene relacion sexual a cambio di placa y, of bienes material (Jones & Jemmott, 2009).
Statuut y Autonomia mester worde respeta !
ORANJESTAD(AAN): Den un carta manda fecha 28 di oktober 2014 pa Prome Minister di Corsou Ivar Asjes, ex Premiernan di Antiyas ta manda palabranan di sosten y solidaridad pa Aruba. Nan ta di firme opinion cu Statuut y Autonomia di Aruba mester wordo respeta.
Den nan carta pa Asjes e ex Prome Ministernan ta cuestiona severamente e decision di 11 di juli tuma door di Hulanda pa instrui Gobernador pa no firma presupuesto 2014 di Aruba y pa laga haci un investigacion di finanzas di Aruba. Esaki pa medio di un KB.
E ex Premiernan ta bisa cu tanto e decision aki como esnan tuma den caso di Sint Maarten a conduci na hopi discusion tanto pa motibo di nan efecto social como tambe pa loke ta conformidad di Statuut di Reino.
ORANJESTAD(AAN): Miembro di Parlamento pa partido MEP Guilfred Bessaril a wordo acusa di un delito inmoral serio den Parlamento durante reunion publico diahuebs.
Tabata durante un tiramento di palabra entre Besaril (MEP) y Melvin Tromp (AVP) cu e ultimo aki a cuminsa haci acusacionnan di actonan di inmoralidad cu e miembro di MEP lo a haci su mes culpabel na nan basta aña pasa.
Parlamentario mr. Desiree Croes kende tabata na palabra a amplia un poco mas riba e actonan di inmoralidad aki sin ningun momento menciona nomber di e Parlamentario di MEP.
Polis ta pidi cooperacion di comunidad
ORANJESTAD(AAN)–Desde diahuebs 27 di november rond di 4:00am ta e ultimo biaha cu a mira e hoben Keandra Suejean van der Biezen di 15 aña di edad.
E ta biba na Seroe Dakwe weg # 9 y ta studiante di EPB San Nicolas. E ta midi 1.60m y tin un postura “fors” y ta di cuero color bruin cu cabey largo gekrul. Su mayornan ta preocupa pe, pa cual a emiti un peticion di buskeda na Polis.
Cu e anuncio aki, Cuerpo Policial Aruba ta haci un peticion special na henter comunidad, pa cualkier persona cu por sa mas di e hoben perdi aki of por tin informacion di unda e ta scondi, pa yama Polis mesora na 100. Ta gradici comunidad pa e ayudo y cooperacion di semper.
Keda anonimo yamando Tiplijn 11141
ORANJESTAD(AAN)– Cuerpo Policial ta acercando nos comunidad pidiendo pa “tip” en conexion cu e casonan di atraco cu a tuma luga riba dianan 10, 13, 18 y 25 di november ultimo. Aki ta trata di atraconan riba dos oficina di bende number.
E prome caso a tuma luga na San Nicolas riba dia 10 di november y e di dos a tuma luga na Oranjestad riba dia 13 di november. E atraconan di dia 18 di november tabata riba un minimarket na Tamarijn y riba un tienda na Oranjestad .
Ademas, Polis ta buscando “tip” tocante e atraconan cu tuma luga riba dia 25 di november na Angochi Lottery, e oficina di bende number na Savaneta banda di Hotel Roys y e oficina di bende number banda di Lekker Restaurant na Noord.
tabata parti di tratamento di caso di violacion
ORANJESTAD(AAN): Diahuebs e sospechoso Venezolano J.D.R.A. mester a bay corte di husticia, door cu el a wordo acusa di a viola un persona, a intencionalmente priv’e di su libertad y a maltrat’e den e periodo di 14 pa 28 di December 2013.
E persona cu e lo a viola ta su ex pareha, mama di su yiu.
E acusado no a presenta na corte, pero e caso a wordo trata.
Ta asina cu e muher a entrega un denuncia na polis cu riba e dianan en cuestion, e homber cu ta su ex a obligu’e di hasi sex cune.
Dialuna ta deadline pa e bolbe trabao:
ORANJESTAD (AAN) – Pa varios luna, algun pasahero di Arubus a keda pendiente riba kico ta bay pasa cu e chofer di Arubus Joselito, yama “Obama” entre su coleganan di trabao, despues cu e compania dun’e su retiro, basa riba un banda di medaya so.
Esaki ta e caso di e chofer di Arubus cu a reacciona riba e agresion di un mucha muher, alumno di un school na San Nicolas.
E chofer no a wordo suspendi manera kizas mester tabata e caso mirando cu e alumno a coba su mama y ademas a dal e chofer causando cu el a reacciona.
ORANJESTAD(AAN) Den entrevista, Minister encarga Otmar Oduber a duna un splicacion tocante tratamento di e leynan di su Ministerio cu a wordo realisa siman aki.
Un di e leynan ta ley di presupuesto di mehoracion di producto ARUBA, otro ley ta un ley cu ta data for di aña pasa cu ta trata di caso TPF caminda Gobierno a interveni cu 1 miyon dollar pa soluciona problema financiero di Tiara, y ultimo ley trata ta ley di ANSA cu ta e privatisacion di lo cual ta trata parti di control aereo na Aruba.
Segun Minister Oduber e ultimo ley aki ta hopi importante pasobra lantamento di N.V lo nifica cu Gobierno por haya mas instrumentonan den man pa haci mas inversion pa lo cual ta siguridad den e Departamento di Aviacion. “Na momento cu N.V ta lanta Gobierno por rebaha su gastonan cu entre 7 cu 9 miyon pa aña” asina Minister Oduber a subraya.
ORANJESTAD(AAN) Minister Oduber a resalta obhetivo di fondo TPF, despues cu ATA a wordo privatisa y a logra convence Asociacionnan Hotelero pa contribui cu 2% di un forma boluntario, porcentahe cu a sirbi pa crea fondo TPF pa mehora producto ARUBA, realisacion di proyectonan di embeyecemento, trash can riba isla pa mantene area turistico limpi entro otro mas proyecto.
Existencia di TPF cada aña ta bira mas bisto pa e trabou cu a wordo haci y naturalmente tambe ta aporta den e crecemento di Turismo creando un entrada mas grandi pa e fondo aki. Den parlamento bo ta mira cu no tin mucho pregunta riba dje , mi ta kere cada hende ta convenci di e necesidad y existencia di e fondo aki” asina Minister a bisa, sperando cu e ley aki por wordo aproba den Parlamento di forma unanime.
Segun palabranan di Minister Otmar Oduber, fondo TPF mester continua cu proyecto di Linea Park cu actualmente ta iniciando cu e fase 3 di 11 cu tin den total. E aña aki lo inverti muy particularmente den facilidad pa turistanan por haya baño y mas establecimento pa come y bebe, esaki cu e obhetivo di baha e presion di pasaheronan crucero cu ta bay dilanti di areanan di hotel pa haya tur e necesidadnan aki.
Minister Arthur Dowers:
ORANJESTAD(AAN)–Ley ta permiti pa autoridadnan duna boet basa riba number di auto, pero esaki nunca a wordo enforsa. E boet ta wordo manda cas na e adres di e persona di kende su nomber ta registra como doño di e number cu ta riba e auto. Minister mr. Drs. Arthur Dowers ta conseha tur persona cu por a bende un auto of mas vehiculo y no a kita nan nomber for di e plachi di number pa por fabor tuma nota di e anuncio aki y pa evita retonan den futuro pa acudi na Landsontvanger y atende cu e situacion aki.
No ta asina cu si e persona no paga su “wegenbelasting” (nummerplaat) e lo ricibi un boet pa esaki na su cas, e mandatario a subraya. Loke a wordo anuncia ta cu “boete op kenteken” lo wordo aplica na Aruba cuminsando december 2014 y esaki ta implica boet pa infraccionnan, esta si e persona a kibra ley.
E lista di infraccion pa cual Polis por duna un “boete op kenteken” ta inclui: boet pa coremento duro, boet pa paramento di auto na unda esaki no ta permiti, boet pa para den parkeerplaats reserva pa personanan cu retonan fisico (handicapped parking), boet pa pasa den luz cora y boet pa para riba skina, riba trottoir of riba zebrapad, entre otro.
Cualke otro trahador lo no por haci esaki sin algun consecuencia pa su empleo
ORANJESTAD(AAN): Reunion Publico di ayera mainta tabata particular pa varios motibo. Entre otro ta tratando ahustacionnan di presupuesto 2014, pero algo cu no a cay na agrado di e publico presente tabata dos parlamentario di MEP cu a yega sumamente laat na pia di trabou.
Parlamentarionan Guilfred Besaril y Dangui Oduber a yega mas di un ora laat pa un reunion cu a cuminsa 9 or di mainta. E prome pa yega tabata parlamentario Besaril cu a haya ta bon pa drenta manera un cos cu nada malo a pasa. El a yega cu un sonrisa di banda-banda riba su cara y no tabata interese cu e tabata strobando e orador na e momentonan ey.
Despues di 5 minuut, parlamentario Oduber tambe a yega y a cana tambe cu un sonrisa riba su cara y tabata saluda miembronan di su fraccion den bos halto.


text:
Kico Ta e Clave pa Felicidad den Famia?
Bo ta kere cu ta ...
amor?
placa?
un otro cos?
LOKE BIJBEL TA BISA
“Feliz ta esnan cu ta tende e palabra di Dios y ta cumpli cu ne!”—Lucas 11:28, Tradukshon di Mundu Nobo.
LOKE ESAKI POR NIFICA PA NOS
E famia lo haya amor berdadero.—Efesionan 5:28, 29.
E famia lo tin respet sincero. —Efesionan 5:33.
E famia lo ta berdaderamente uni.—Marco 10:6-9.
DI BERDAD NOS POR KERE LOKE BIJBEL TA BISA?
Si, tin por lo menos dos motibo:
Dios ta Esun cu a funda bida di famia. Bijbel ta bisa cu “tur famia ... a haya nan nomber” for di Jehova Dios. (Efesionan 3:14, 15) Cu otro palabra, Jehova a establece bida di famia. Dicon esey ta importante?
Pensa un rato riba lo siguiente: Si bo ta disfrutando di un cuminda sabroso y kier sa ki ingredientenan nan a uza, ken lo bo puntra? Ta claro cu lo bo puntra esun cu a cushin’e.
Mescos tambe, pa bo haya sa kico ta e ingredientenan pa un bida di famia feliz, ta bon pa bo acudi na Jehova, kende ta Esun cu a funda bida di famia.—Genesis 2:18-24.
Dios ta interesa den boso. Famianan sabi ta busca Jehova su conseho den Bijbel. Dicon? “Pasobra e ta interesa den boso.” (1 Pedro 5:6, 7) Jehova tin boso bienestar na pecho, y su conseho semper ta duna bon resultado.—Proverbionan 3:5, 6; Isaias 48:17, 18.
ALGO PA PENSA ARIBA
Kico bo mester haci pa bo ta un bon esposo, esposa y mayor?
Bijbel ta contesta e pregunta ey na EFESIONAN 5:1, 2 y COLOSENSENAN 3:18-21.


text:
Muher a acusa homber di viola su yiu muher
Abogado general a exigi 4 aña
ORANJESTAD (AAN): Dialuna e sospechoso N.H.M.M mester a presenta den Corte Superior di husticia, pa su caso di apelacion.
N.M a wordo acusa di a abusa sexualmente di un mucha cu tabata tin un edad menos di 12 aña.
Ta trata di yiu muher di su pareha, cu tabata biba cune y su pareha den cas.
E caso contra N.M den corte di prome instancia a tuma lugar aña pasa y segun e acusacion e homber lo a penetra e mucha sexualmente cu su parti intimo.
Fiscal den corte di prome instancia a exigi contra N.M un castigo incondicional di 4 aña, pero huez no a haya cu tabata tin suficiente evidencia cu di berdad el a penetra e mucha sexualmente.
Huez a duna N.M si un castigo condicional di 1 aña.
Fiscal y Ministerio Publico no tabata di acuerdo cu veredicto di huez y pesey a dicidi di apela.
Dialuna manera den e caso den corte di prome instancia, e procesverbal di e caso a wordo repasa y diferente pregunta a wordo hasi.
E biaha aki ta tres huez ta ocupa nan mes cu e caso, manera semper ta e caso den corte di apelacion.
Abogado General Dialuna a exigi un castigo incondicional di 4 aña, mescos cu fiscal a exigi den corte di prome instancia.
Abogado di N.M Chris Lejuez den su defensa a pidi e hueznan pa tene cuenta cu e hecho cu nada no a cambia, pues mescos cu aña pasa, e ta haya cu no tin suficiente prueba pa condena su cliente.
Entre otro el a trece dilanti tambe cu ta un tiki straño cu un mama cu a entrega un denuncia contra su pareha cu e lo a viola su yiu sexualmente, un tempo despues a bin biba bek na e cas di e homber hunto cu e mucha.
Na final huez a indica cu e lo duna su veredicto dia 16 di Maart.


text:
Steven Spielberg
Steven Allan Spielberg (nanse 18 di desember, 1946) ta un direktor di sine, skibido di sine, produktor, diseñador di wega i ehekutivo. Ku un kariero ku ta span 4 dekada, Spielberg su sinanan a kubri hopi tema e genero. Spielberg su prome sinenan sciense-fikshon ta wordu mira komo e norma den sine grandi Blockbuster. Den e delaster añanan, su sinanan a kuminsa adresa kosnan manera e holocaust, sklabitud, guera i terorismo. E ta konsidera un di e tradonan di sine mas influenshal na mundu den e historia di sinema. Tambe e ta un di e fundadónan di e studio di sine Dreamworks.


text:
Lès 8
Dikon Dios Ta Permití Maldat i Sufrimentu?
1. Kon maldat a kuminsá?
Maldat a kuminsá riba tera na momento ku Satanas a lansa e promé mentira. Na prinsipio, Satanas tabata un angel perfekto, pero “e no a keda firme den e bèrdat.” (Huan 8:44) Na dado momento, el a kuminsá haña e deseo pa hende ador’é, algu ku Dios so tabatin derecho riba dje. Satanas a gaña Eva, e promé muhé, i a konvens’é pa e desobedesé Dios. Meskos ku Eva, Adam tambe a desobedesé Dios, i esei a hiba na sufrimentu i morto pa tur nan desendientenan.—Lesa Génesis 3:1-6, 19.
Ora Satanas a instigá Eva pa desobedesé Dios, el a rebeldiá kontra e soberania di Dios, esta, kontra e derecho ku Dios tin di goberná komo e Haltísimo. Mayoria di hende a tuma parti pa Satanas i a rechasá Dios komo nan Gobernante. Asina Satanas a bira “e gobernante di mundu.”—Lesa Huan 14:30; 1 Huan 5:19.
2. E kreashon di Dios tabata falta algu?
Tur e obranan di Dios ta perfekto. Dios a krea tantu hende komo angel ku e kapasidat di obedes’é na un manera perfekto. (Deuteronomio 32:4, 5) Dios a krea nos ku e libertat di skohe entre bon i malu. E libertat ei ta duna nos oportunidat pa demostrá nos amor pa Dios.—Lesa Santiago 1:13-15; 1 Huan 5:3.
3. Dikon Dios a permití sufrimentu te awe?
Pa un tempu, Yehova a tolerá e rebeldia kontra su derecho di goberná. Dikon? Pa mustra ku kualke esfuerso ku hende hasi pa goberná nan mes sin Dios no ta benefisiá nan. (Eklesiástes 7:29; 8:9) Anto 6.000 aña di historia humano ta konfirmá esei bon kla. Gobièrnunan humano no a logra kaba ku guera, krímen, inhustisia ni malesa.—Lesa Yeremías 10:23; Romanonan 9:17.
Kontrali na gobernashon di hende, e gobernashon di Dios sí ta benefisiá esnan ku asept’é. (Isaías 48:17, 18) Pronto Yehova lo destruí tur gobièrnu di mundu. Ta hende ku skohe Dios komo nan Gobernante so lo keda biba riba tera.—Isaías 11:9.—Lesa Daniel 2:44.
4. Ki oportunidat e pasenshi di Dios ta duna nos?
Segun Satanas, hende ta sirbi Yehova pa motibunan egoista. Lo bo ke duna prueba ku esei ta un mentira? Bo por! E pasenshi di Dios ta duna kada un di nos oportunidat pa demostrá si nos ta preferá e gobernashon di Dios òf esun di hende. Kon nos por demostrá esei? Na e manera ku nos ta hiba nos bida.—Lesa Yòb 1:8-12; Proverbionan 27:11.
5. Kon nos por skohe Dios komo nos Gobernante?
Nos por hasi esei ora nos ta buska pa sa kua ta e adorashon ku ta basa su siñansanan riba e Palabra di Dios i biba na armonia ku esaki. (Huan 4:23) Meskos ku Hesus, nos por rechasá Satanas komo gobernante ora nos no ta mete den polítika ni apoyá guera.—Lesa Huan 17:14.
Satanas ta usa su poder pa laga hende hasi kosnan inmoral i perhudisial. Ora nos nenga di hasi e kosnan ei, algun di nos amigu- i famianan por kuminsá hasi bofon di nos òf bai kontra nos. (1 Pedro 4:3, 4) Pues, nos tin ku tuma un desishon. Nos lo djòin e hendenan ku ta stima Dios? Nos lo obedesé Dios su leinan sabí ku ta mustra su amor pa nos? Si nos hasi e kosnan akí, nos ta duna prueba ku ta gaña Satanas a gaña ora el a bisa ku hende lo no obedesé Dios na momento ku nan haña nan ku difikultat.—Lesa 1 Korintionan 6:9, 10; 15:33.
E amor ku Dios tin pa humanidat ta un garantia ku pronto lo e pone fin na maldat i sufrimentu. Hende ku demostrá ku nan ta kere esaki lo disfrutá di bida riba tera pa semper.—Lesa Huan 3:16.


text:
Washington Slagbaai National Park
PARKE NASHONAL[editá | edit source]
Parke nashonal washington slagbaai ta e área parti nortwest di Boneiru.E park nashonal tin un area di 5643 hèktar,su serunan,bronnan di awa dushi,playa y bokanan di laman,saliñanan,flora y founa ta forma un naturalesa úniko.E paisahe tin struktura geológiko ku a surgi mas òf menos 90 mion añanan pasa dor di un volkan bou di awa.Interesadó nan por bishita e park nashonal na Boneiru òf klik riba e linko eksterno pa mas informashan.


text:
Imperio romano
Kontenido
- 1 Historia
- 2 Derecho Sivil Romano
- 3 Dòkternan di Roma
- 4 Medisina
- 5 Seksualidat den Roma
- 6 Industra den e prome dia di repúblika
- 7 Industria
- 8 Agrikultura
- 9 Dia pa dia
- 10 Terenonan públiko
- 11 Arte romano
- 12 Ehersito romano
- 13 Arkitektura romano
- 14 Eduktonan romano
- 15 Músika den Roma
Historia[editá | edit source]
Según e tradishon romano, e siudat di Roma a wòrdu lanta den e 753 promé ku kristu dor di e oochinan Rómulo i Remo banda di e riu Tiber, durante hopi tempu komo repúplika mas dia pa dia mas fuerte. Roma a haña mas territorio ya kaba den e repúblika mas o ménos 270 promé ku kristu. Roma a dominá e península italiano ku un kontinuo ekspanshon. E imperio akí a wòrdu goberná pa emperadornan, e siudatnan a oumentá i apsorbé e teritorionan ku awendia mas ku 40 paisnan ku 5000km for di e último na e otronan tin. Kon un pueblo chikitu situá banda di e riu Tiber e di tres mas grandi di Italia por a bira e di mas grandi reino den oksidente? Nos no por a haña e konstesta riba e pregunta akí sin promé opserbá koutelosamente e karakter di e sosiedat romano Ku tabata tin un deseo grandi pa gueranan i dominashon di otro pueblonan ku tabata interesá fuertemente den un bida di kunuku (rural). E fundashon di un entidat polítiko fuerte, e konsedementu di e siudadania pa tur siudadano a pesar di si nan tabata griego romano òf hispániko, nan tabata wòrdu rekonose komo siudadano. Roma a aklará ku durashon di e regla akí ku tabata kuadrá na kareda di historia di e disturbionan i gueranan sivil ku a kondusí na e disminushon di otro reinonan. E kaida di e imperio romano ta un kuestion kompliká, pasobra ta e konsekuensha di hopi faktor ku a kondusi na e dekadensia di e reino-west.
Monarkia[editá | edit source]
A pesar di e tradishon ku a yega te awendia, awe nos por bisa ku Romulo i Remo e fundadó di roma no a eksistí, i ku e berdadero fundamento di roma tabata den e mannan di Tarquino Prisco for di e di seis siglo. E datonan ta derivá for di e literatura romano, e datonan aki ta bisa ku e lantamentu di e siudat tabata den e mitar di e di ocho siglo dor di Rómulo, pero kontrario na e datonan arkeológiko nos no por papia di un nasementu urbano prome ku 625 òf hasta 575 promé ku kristu. E diferensha di tempu no ta koinsidí ku e momentu ku roma a wòrdu goberná dor di e legendario rei Rómulo, Numa pompilius, i Anco Marcio Hostilius tulo ta parsé e kos di mas lógiko pa pensa ku den e kaso akí tabata tin semehante reino, pero e kos tabata e produkto di e tradishon históriko. E datonan arkeológiko ta sugerí ku e eksistensha di roma den e di ocho siglo no por, sino ku ta trata di un roma pre-urbano, awendia nos por distinguí nan dos.
Reino Romano[editá | edit source]
E reino romano (800-510) a wòrdu goberná originalmente pa un Indo-europeo ku tabata wòrdu elegí pa hòmbernan kapas di roma, además e rei tabata poseé un funshon religioso. E residensia ofisial di e rex (rei) tabata e Regia.
Repúblika Romano[editá | edit source]
E repúblika romano tabata un fase den e historia di e romanonan entre e reino romano i e imperio romano, e fase aki tabata mas o ménos banda di e aña 510 promé di kristu te e kuminsamentu di era komun.
E klásiko repúblika romano ta un di e tres periodo den kua e historia tradishonal di e reino romano ta wòrdu organisá. E repúblika romano a surgí, segun e tradishon romano den 509 promé ku kristu ora e último rei di roma Tarkinius Superbus a wòrdu ekspulsá dor di Lucius Iunius Brutus después a wòrdu disidí kies dos konsul (konsul ta manera un minister) anualmente. Posteriormente a surgí tambe banda di e kargo di konsul, tabata tin e kargo di prokonsul, kuaster i praetor i sensor. Den in aspekto definí e repúblika romano ta úniko, kasi tur e reinonan grandi den historia a kuminsá komo monarkia i mayoría di bia nan a keda monarkia. Ta bèrdat ku roma a kuminsá komo un reino, pero a drenta den un repúblika basta lihé.
Nèt ora e lantamentu di e imperio tabata progresá, e reino romano tabata un diktadura militar i despues atrobe un monarkia tambe algun siudat di komèrsio ku un forma di gobiernu republikano manera Cartago i Venecia.Nan a traha imperio, sin embargo nan tabata prinsipalmente reinonan basá riba forsa naval (i di e tipo kolonial) después e mayoría di imperio den historia a wòrdu krea, no opstante dor di monarkianan. E hegemonía spartano riba Hellas ta tin un bireinato komparabel ku e konsulnan, pero ta muchu kortiku pa nos papia di un reino.
Reinan Legendario[editá | edit source]
Numa Pompilius (715-676 promé ku kristu) Numa a wòrdu yamá e deboto, tabata e yu di Tatio, e tabata e di dos rei di roma, miembro di e tribu di e Sabines a wòrdu skohe den e aña 40. Inspirá dor di Nimf Egeria Numa Pompilius a organisá e bida religioso di e romanonan, tambe a konstruí un skol pa e saserdotenan.
Numa Pompilius a prohibí e pintamentu di imágennan di dios den e tèmpel ku e argumento ku e motibu ku tabata inhustu representá diosnan, pasobra e materialnan ku nan lo a usa lo wòrdu destruí. Numa Pompilius tambe a dividí atministrativo, e i e sindikato a organisá e promé klas di e siudat ku empresanan di musika, platé, karpinté i sapaté ets Tambe durante su atministrashon e aña a wòrdu parti den 12 luna den kua tabata hasi distinshon entre e dianan. Según Plutarkus, Pompilius Numa tabata un soberano ku a trese 40 aña di pas i stabilidat den Roma. El a wòrdu atmirá pa su sabiduría deboshon, i simplesa.
Tulo Hostilius (676-641 promé ku kristu) Mas fevoroso ku su predesesor según e tradishon di su reinado a wòrdu karakterisá dor di e lucha kontra Alba roma, e metrópolis ku lo bira su fiadó na e final di su periodo di gobernashon.
Lucha Politiko Social Interno[editá | edit source]
E konvivensia di e repúblika romano a wòrdu karakterisá dor di e luchanan intenso entre e patrisionan i e plebeyo. Na kuminsamentu e senado tabata sa kon pa mantené e tenshonnan bou di kòntrol, pero e kontradishon entre e partinan a bira kada bia mas violento, e lucha a wòrdu kambia di lugá promé riba kaya i finalmente a wòrdu solushoná ku ehersito. E patrisionan tabata e miembro di e famia bon di roma ku tradishonalmente ta’tin e poder nan man. Nan a forma un aristrokasia di doñonan di tera, ku e plebeyonan ta’tin komo hürdó. (Pleb- kemen pueblo na latin) E plebeyo ku tabata e parti mas grandi di e poblashon, tabata ke naturalmente mas influenshá.
Derecho Sivil Romano[editá | edit source]
Kontrario na e pèrdida di independensha tabata tin e gananshi di siguridat, e sentenáres di siudatnan chikitu riba un territorio relativamente chikitu tabata den prinsipio kasi kontinuamente den guera ku otro. Den kua tur tabata kore risiko di bira eksterminá òf bira katibu.
Dòkternan di Roma[editá | edit source]
Dioscórides: Ounke tabata griego di nasementu el a biaha hinter su bida ku e ehersito romano. E biahenan akí a hibé Dor di tur e provinsianan romano, inkluí Hispania, durante e biahenan akí Dioscórides a konosé aplikashon di sentenáres di matanan medisinal, i a skibí un buki, ku a wòrdu konsiderá komo e promé tratado sistemátiko di matanan medisinal. Cornelio Celso Aulo: (53 promé ku kristu- despues di kristu 7) ounke e no tabata dokter el a reuní ensiklopédikamente e konosementu di su époka den teksto ku e nòmber di medisina. Den e ensiklopedia akí el a deskribí e prosesonan médiko presis i a sugerí ku pa kura e fraktura di un wesu mester usa spalknan i materialnan semi-duru. Den e ensiklopedia medisina Cornelio Celso tambe a deskribí mas ku sinkuenta instrumèntnan kirúrgiko, e ensiklopedia medisina ta e promé buki médiko ku a ser hasi di Print ku e invento di Gutenburg den e aña di 1478, i e úniko buki kompletu ku nos tin di e antigwedat.
Den e buki akí Cornelio Celso a deskribí e kuater siñal di inflamashon: Kueru ta bira korá, doló, kalor i e tumor. E kapitulo VII ta tokante sirugia, i e kapitulo VIII i e malesanan di e wesunan. E kapitulo VII i VIII ta wòrdu konsiderá komo e parti di e buki di mas importante, den e kapitulo VII i VIII ta pará: E di tres parti di medisina ta esun ku ta wòrdu hasi ku man (…) No mester laga afó remedi ni dieta regular. E siruhano mester ta yong ku man fuerte i firme no por temblá, mester ta kla pa usa man drechi komo man robes, ku un vishon klaro i skèrpi ku un mente intrépido yen ku piedat i di deseonan pa kura su pashènt. Pero sin keha di su nesesidatnan i eksigensianan mester hasi tur kos komo si e gritunan di doló no lo a eksistí.
Heliodoro:(98-117 A.D) Heliodoro a nanse den gresia el a praktiká sirugia den Roma, i a skibí varios tratado di siruhia i koyuntura. Heliodoro ta pretenesé fundá pa Atheneo di Italia.
Rufus di Efeso:
Rufus a nanse na turkia, i a biba na mesun époka ku Aulo Cornelius i Heliodoro. Rufus tabata pertenesé na e skol di Eklestise, e tabata un anatomista i a skibí un tratado importante riba e deskripshon di e malesanan di stoma. El a skibí un tratado over di e malesanan di e nir i e blas di urina. E tabata e promé ku a paga tinu den e interogashon di pashènt. Rufus di Efeso skibí un buki ku e titulo di pregunta di e dokter na e pashèntnan.
Soramo di Efeso (98-138 A.D) Tin tiki informashon di e bida di dokter akí, studiante di e skol fundá dor di e metodista Themison di Laodicea, skol ku tabata buska maneranan pa fasilitá e praktiká i siñamentu di medisina. Sorano ta konosí komo e fundadó di e siensia di e hañamentu di yu i un e prosesonan ku esaki ta enserá i e ginekologia, ounke su dokumentonan ta trata di mas di un área di e medisina un ehèmpel ta e síntoma di un fraktura, i e ferbantnan. Sorano a skibí e biografia di Hipocrates. Sorano a skibí un buki di e malesanan di e hende muhé, su trabou a keda parsialmente wardá i ta remarkabel. E promé pida ta trata di e karakteristika físiko i mental ku ta nesesario pa ehersé e fishi di dòkter, tambe ta trata di e organonan seksual femenino (di hende muhé) nan funshonnan, menstruashon, fekundashon, i embaraso, después ta bai over e fisiología di e parto (hañamentu di yu), asistensia i kuido di e yu resien nasí.
Claudius Galenus: (129-299 AD) Claudis a nanse den Pergamo tres aña después ku e siudat griego a wòrdu konkistá dor di roma. Nicon su tata tabata architèkt i a eduká su yu ku e influensha di e kultura klásiko griego, un dia Nicon a soñá ku e dios Asclepius dios di medisina tabata ordená su yu pa studia medisina di manera ku Claudio Galeno a kuminsá studia medisina serka un dòkter lokal. Despues di e morto di su tata, Claudio a bai na e siudat di Smyrna ku 21 aña i después di un par di aña a bai na e siudat di Alexandri ku su studio avansá di medisina. Despues di 12 aña el a bai Pergamo bek kaminda a wòrdu nombrá komo siruhano di e gladiardornan después di tres aña Cladius Galenus a bai Roma i a keda einan hinter su bida. Einan a bira un éksito komo anatomista, ekspermentadó, i polemista. Nan a konsedé e siudadania romano. Claudius a haña parti di su konosementu dor di perfekshonamentu di e salú i e kondishon físiko di e atletanan i e gladiadornan (gladiator.ing) Komo siruhano di gladiadornan a haña eksperensha den e tratamentu di heridanan, wesunan, artikulashon, i múskulo. Tabata e defensor di mas importante di e masashinan komo preparashon promé ku un aktividat deportivo. Un konklushon di su studionan ta e funshon di e nir i e múskulonan. Tambe a deskubrí ku e pòls ta revelá e salú di un hende i ku e arterianan no tabata kontené airu sino sanger. Claudius a konstatá ku e muraya di e tòraks i e korokoro ta produsí stem.
Basá riba su studionan di e kurpanan di bestianan morto a determiná e base pa e morfología humano i animal (di bestia) i a deskribí na un manera ekselente e skelet, e múskulonan ku ta mové e wesunan i e transmishon nervioso ku ta bai di e serebro te e múskulonan. El a skibí sentenáres di studionan di medisina, siruhia i higiena, i otro temanan. Komo eskritor no tin komparashon pe ku otro eskritornan, el a skibí 22 volúmen ku 2.5 mion palabra, un di su bukinan ta: 9 buki di anatomía 17 fisiologia, 6 patologia, 14 terapéutiko.
Tambe tatin muhénan ku tabata interesá den medisina. E griegonan a laga e muhénan den un prinsipio traha den Hospitalnan, pero después a griegonan a prohibí nan ehersé medisina. Despues ku Roma a konkistá gresia hende muhé por a bolbé ehersé medisina, den Roma nan a alkansá nan maksimo prestigio komo dòkternan. Un di esnan mas konosí ta: Lais Filista, Salpa Lemmos, Metrodia, i Aspasia.
Medisina[editá | edit source]
Na kuminsamentu e medisina romano tabatin un desaroyo religioso konfiando ku e piedat di e diosnan i saserdotenan pa kura e hende ku malesa. Ta konosí, sin embargo un lei di rei Numa Pompilius ku tabata preskribí sesárea den kaso di morto di e mama durante e nasementu di e yu. Plinius ta konta ku orguyo ku Roma tabata saludabel sin dokter pero no sin medisina. Ounke for di kuminsamentu di e repúblika tabata eksistí dokternan, no ta sino después di e konkista di gresia, ku e romanonan a haña sa e domino ku e griegonan tatin di medisina dor di studio di anamnesis i opservashon. Den aña 293 despues ku kristu un plaga a alkansá Roma. Sibilini a buska e konstesta pa e problema aki den e bukinan i a haña ku e solushon tabata pidió mudanza serka e dios griego Asclepius. Según e tradishon romano, e romanonan a enviá un boto ku oro i e dios griego a aseptá e petishon di kura Roma di e plaga, despues e dios a biaha te roma den forma di un kolebra i a terminá ku e plaga. E medisina griego a bin Roma, i dividí den dos diferente skolnan: E skol Hipokratiko: ku tabata konsistí di VIS MEDICRATIX NATURA kemen ku nan tabata laga e malesa sigui su kurso natural i después kura e malesa . E skol Asklespiades: ku tabata soru pa kura e malesa mas lihé ku tabata posibel, sigur, i konfortabel. Asklespiades tabata kere ku esun ku ta kura hende no ta dios ni tera, sino dokter ku masashi, dieta, musika, i remedi. Den e añanan 43 despues di kristu Julio Cesar a purba e disminushon di hamber den e pueblo romano, dor di saka tur stranhero for di roma ku eksepshon di e dòkternan kende a otorgá siudadania romano. Bou di e influenshá romano duradero di studionan griego den roma e despresio romano a variá ku e sirkunstanshanan polítiko, i e kambionan interno den nan propio medisina, i e nesesidat di outoridat i hende pa asistensia. E enseñansa di medisina den Roma a wòrdu privatisá, no tabata tin ni un komprobante den e époka di e imperio. E práktika di medisina tabata eksonerá e dokter di paga impuesto i servisio militar. Tur hende por a ehersé medisina, pero medisina no tabata wòrdu konsiderá komo un fishi digno, i generalmete tabata wòrdu ehersé dor di e griegonan i hudiunan. Roma komo sivilisashon no a mustra ni un progreso den siensia di medisina, pasobra nan no tabata tin interes den e investigashon ni den praktika. Ademas e bukinan di medisina tabata wòrdu skibí den forma di verso. E di mas grandi konstribushon di roma na e medisina a e sistema di hospitalisashon di e salubridat públiko. Ounke den kuminsamentu tabata apenas un hospedahe, yamá Illa Tiberiana, kaminda e hendenan pober por a muri mas lihé ku un hende riku. Ku e ekspanshon di e imperio a wòrdu konstruí mas tantu hospital militar ku a wòrdu desaroyá komo konstesta na e nesesidat di e kresementu aki lantá na lugána stratégiko di e imperio. E arkitektura tabata semper igual: un koredor sentral, i reinan di kambernan chikitu kada un ku kapasidat di kuater òf sinku hende. Hospitalnan sivil òf hospital di karidat no a wòrdu desaroyá sino te después di e di kuater siglo A.D, i tabata e produkto di e piedat kristiano. Otro adelanto den medisina ta e konserniente ku higiena. E reorganisashon a kuminsá den roma umbe danki na e trabou di e mas grandi riol, i un sistema di afvur ku tabata basha tur e sushinan den e riu Tiber, i ta data for di e siglo seis promé ku kristu Según e mesun liña di e previshonan higiéniko, e deramentu a wòrdu prohibí paden di e siudat i e representante skohé pa e pueblo romano tabata responsabel pa e limpiesa di e kayanan, i e distribushon di awa. E distribushon tabata wòrdu hasi, dor di dieskuater akuedukto, ku tabata proveé awa pa tur e siudat. E represente skohe dor di pueblo romano tabata responsabel pa e limpiesa di e kayanan i e distribushon di awa. E romanonan tabata usa e awa pa bebe i baña, e uso di awa tabata hopi popular i kasi gratis. Awa di yobe tabata wòrdu almasená i tambe a ser usa pa traha remedi. Ademas den Roma tabatin un servisio públiko pa salú médiko, kaminda e siudat tabata hür un òf mas dokter, kada dokter tabata tin un lugá i instrumèntnan pa trata ku tur hende, ku tabata deseá den un forma grátis. E suèldunan tabata wòrdu fihá dor di e gobiernu. E kas imperial tatin un servisio médiko úniko meskos ku hopi famia noble.
Seksualidat den Roma[editá | edit source]
E sosiedat romano tabata determiná pa un sierto number di regla di kondukta i étika ku tabata hopi liberal i promiskuo, kaminda e relashonan seksual Pafó di e pareha tabata wòrdu konsiderá kompletamente normal i kaminda tabata tin un libertat seksual pa tur e siudadanonan liber.
Un siudadano por a tene relashon seksual fasilmente ku su kasá na kas, ku un hende hòmber den e baño públiko, ku un prostituta den burdel òf un katibu i solamente por a ser kritiká si e no por a mantené kada relashon na su lugá. E moral di e seksualidat romano tabata drai rònt di e idea di kròntol.
Tabatin un promiskuidat grandi pafó di e matrimonio, un hende muhé tabata tin di haber ku e status sosial ku e plaser I e kustumbernan. Durante e repúblika romano Ciceron a bisa sin opstákulo ku no tabata tin nada ilegal ora un hòmber tabata bai ku otro na un lugá ku e intenshon di disfruta di plaser erótiko. E siudadano romano tabata kere ku amor tabata disminuí e kapasidat rashonal pa pensa, I a wòrdu konsiderá komo un kos ridíkulo. Un sunshi den públiko di un matrimonio, tabata algu indesente, pero ni un hende a eksihí na e hende muhé kasa no risibi bishitá libermente, ounke nan mester a mantené un par di regla sosial I kódigo moral.
E siudadano romano tabata tene relashon seksual I luhuria pa realisashon personal tantu di hende hòmber i hende muhé, pasobra e hañamentu di plaser tabata e balor dominante ku tabata someté tur e otro kos. E adulterio I diborsio boga pa Ovidius den ‘arte di amor’ a wòrdu aseptá I praktiká hopi biaha den e sosiedat romano.
E homoseksualidat no a ser kondená. Tin hopi referensha di relashon homoseksual ku hopi emperador a tene. E relashon aki tabata tin reglanan presis. Den e pareha homoseksual tabata tin semper un kapitan i un suheto, e suheto generalmente tabata un mucha hòmber djong òf un katibu.
E siudadano Romano ku mas tantu poder i katibu por a destiná un parti di nan pa tene seks independientemente di nan edat i sekso. E sklabitut ta un di e motibunan di e libertat seksual atribuí na e sosiedat romano. Den e sosiedat romano tabata tin un desaroyo ekstenso di e prostitutanan. E prostitutanan a ser eduká pa e konversashon I e plaser, mester a bisti Diferente paña, ferf nan kabei. Kada prostituta a ser registrá. Den e aña 1 despues di kristu 32000 prostituta a ser registrá. E prostituta registrá a haña e nòmber di Meritis.
Den e siglo VI prome ku kristu e imperio romano a prohibí e homoseksualidat danki na e influensha di kristianismo. E kristianismo a bira e religion di moda, di manera ku e religion ku tabata apoyá e prostitushon a wòrdu prohibí. Segun e kristianismo e úniko motibu pa tene seks ta reprodukshon (hañamentu di yu) kualké otro tipo di seksualidat ku tabata kondusí na deseo seksual pa e sosiedat tabata ser kalifiká komo malu pa e sosiedat romano.
Industra den e prome dia di repúblika[editá | edit source]
Ora roma mes grandi ku un pueblo tur e teranan di e región di lazio(e región kaminda roma ta situá) tabata prinsipalmente agrikultor su rikesanan no tabata mas grandi ku e aktividatnan di área i su produktonan. E sistema ekónomiko akí a konta te ora Anco Marcio a bira rei, pero e pueblonan aki tabata tin un komèrsio aktivo ku e Etruskonan ku tabata tin un sivilisashon avansá i un bon desaroyo industrial. E pueblonan aki tabata tin relashon di komèrsio ku e pueblonan griego situá banda di e frontera di Italia.
Di e manera aki e komèrsio a oumentá gradualmente e produkshon indígena minima den e promé dianan, pero ku un fuerte interes den su desaroyo. E promé tereno industrial tabata den área di e metalurgia. Den parti oost di Roma kaminda a kuminsá e produkshon di ophetonan di uso dómestiko trahá di bròns i prenda di oro.
Ora e di kuater rei Anco Marcio a muri, e sosiedat romano a kambia, e guera i e manera di hasi’e tambe a kambia.E kambionan aki a stimulá un industria ku a bira nesesario.
Ku e industria aki a kuminsá bin Etruskonan speshalisá, ku tabata esensial pa e trabou: karpinté, komershante, fabríkante di arma, ets…. Ku tabata bin for di Tarquinia. E industria a floresé den roma i a trese kunukero na e industria romano E siguiente rei, Lucio Tarquino Prisco tabata e rei di e grandioso industria Lucio tabata tin mester di hopi arma pa su lucha kontra e Sabino i ku otro pueblonan di Lacio.
Den tempu di su predesesor Servio Tulo a duna na e sistema kapitalista e monopolio di e poder di e industria ku tabata establesé kaba.
Industra di e repúblika[editá | edit source]
Na medida ku roma a konkistá e diferente pueblo ku tabata situá den e península Itáliko e produkshon industrial tabata oumentá, i ekspandé ku e industria di e pueblonan konkistá, e trahadó di obra di man a emigrá na Roma kaminda nan a haña mas tantu komodidat i trabou, di moda ku a surgí un industria lokal. Hopi industria a prosperá dor di e aparishon di grandi obranan públiko, e oumento di poblashon i su nesesidatnan, i e luho ku a presentá den mahestuoso siudat.
Pafó di Roma ta remarkabel e apogeo ku e región di Campania (región banda di e laman tyrrheense) tabata tin. Riba e momento aki i den e teranan aki tabata tin un rikesa grandi di agrikultura (foral hopi plantashon di biña) i industrial, ku e produkshon di imagennan di bròns, vas di klei i glas, i e industria di kuminda tabata tin hopi elaborashon di Garun (un kuminda típiko di Italia). Den e región di Apulia tabata tin produkshon di lana di bon kalidat apresiá pa e romanonan.
Den e parti nòrt tabata tin hopi siudat ku un industria floresé: den e siudat di Bérgamo tabata tin produkshon di ophetonan di bròns. Den Modena tabata konosí e mosaikonan, den Pola e amfora (un vas ku dos orea) i den Aquilea tabata hopi famoso e kristal. E arkeólogo a bin deskubrí ku den e región aki tabatin diferente wenkel kaminda Ámbar ku tabata bin for di e región di Báltiko tabata wòrdu traha. E ámbar tabata tin hopi petishon pa traha opheto, prenda pa e muhénan romano.
Industria[editá | edit source]
Industria durante emperio[editá | edit source]
Diferente akontesimentu a kontribuí na e ekspanshon i desaroyo di e industria durante e imperio romano. Un di e mas importante akontesimentu tabata e mehorashon di e komunikashon via tera i laman. E komèrsio ku e paisnan djafó i eksigenshanan di ophetonan militar a bin oumentá e industria.
E kristal tabata ser importá for di Egipto, promé lugá kaminda a surgí e produkshon di e opheto aki, e imperio romano tabata importá e glasnan di kristal ku solamente e shonnan ku poder por a usa. Ora e industria aki a kuminsá desaroyá den hinter Italia a kuminsá ser traha ophetonan eksorbitante i después a surgí e produkshon di e perdonan di kristal destiná pa e tratamentu di mosaico, variá ku mermar, óniques i oro. Tambe a kuminsá e produkshon di placían di kristal adapta na e ventana speshal yama Especularía.
Den e momento aki ta’tin kompetensha ku e provinsianan romano. Den Hispania a ser traha un pida stal di bon kalidat, bon lana i bon Garun(un mata di Italia). Galia a destaká den e arte di trahamentu di bròns i obra ku metalnan balioso huntu ku e glasnan di klei i sapatu (ku a ekspande tur kaminda i tabata hopi apresiá).
Den nort- oropa tabata wòrdu traha armanan di bon kalidat
TRABOU DEN INDUSTRIA ROMANO.
Durante siglo di e imperio romano e produkshon industrial a desaroyá kompletamente. Esaki a kondusí na e oumento di katibu ku tabata ser importá di e botin di guera.
E katibu ku tabata destiná na un meta industrial tabata ser dividí den grupo òf Collegia i tabata tin un líder tékniko. E trabou a ser parti segun e kapasidat individual di kada hende, di e manera aki a nanse un grupo di katibu speshalisá. Kada grupo a wòrdu konsiderá komo un unidat ku un struktutal bon organisá.
E siudadano romano ku tabata haña un kantidat grandi di katibu speshalisá tabata haña un bon gananshi. E kompania por a ser kanalisá den dos manera: sea traha direktamente ku e trabou di e katibu speshalisá aki òf hür nan serka otro hende.
Pa hasi un trabou grandi mester a bai serka e dunadó di trabou después e tabata duna e grupo di katibu speshalisá pa e trabou.
Ora e industria romano a kuminsá organisá den roma a dividí den shete sektor
Músiko Platé Koperdó Karpinté Sapaté Kosedó Hende muhé
Agrikultura[editá | edit source]
E kunukero tabata e núkleo di e sosiedat romano. E prinsipal kultivo tabata e sereal (foral trigo). Despues nan a kuminsá traha ku e plantashon di biña i despues e palu di oleifi a wòrdu importá, tambe otro palu di fruta manera: palu di lino i palu di apel.
E prome teranan romano tabata yama heredium di herus (herus kemen doño) i den un prinsipio no tabata mas grandi ku 5200 m^2, pero ku eksepshon di e kasnan, kaya i e terenan pa kria kabai, baka ets. E pida chikitu di tera aki a oumentá lihé, pero den algun kaso a keda pa e kunukero bieu di e siudat i no pa e siudadano romano. E romano a perfekshoná téknika di agrikultura. E romanonan a introdusí e plugmentu di tera, mulina mas efisiente manera: grano, drùkmentu di zeta téknika di irigashon i e uso di mèst.
Dia pa dia[editá | edit source]
E kunukero tabata plug tera ku su famia. E hèrment di plug tabata ser hala dor di kabai, buriku, baka ets. E kunukero ku tabata plug tera tabata tin hopi trahadó i katibu.
Kaminda e bestianan tabata kome tabata propiedat di e estado, pero solamente e siudadano romano por a disfrutá di dje, ku e eksepshon di hende ku no tabata siudadano.
Despues die trabou e trahadó tabata haña deskanso kuater biaha pa luna kada ocho dia. E kunukero tabata stop su aktividat i dediká na hasi kompra den e siudat i otro asuntunan. E fiestanan tabata tuma lugá despues di e fin di e Winter e ora ei e deskanso tabata dura un luna tantu pa e bas i e trahadónan.
Terenonan públiko[editá | edit source]
E teranan di roma tabata oumentá ku mas o ménos un tersio(1/3) di e terenan ku a ser kita di e siudanan konkistá dor di Roma, además e siudat konkistá mester a kultivá e sobra dos tersio (2/3) pa kontribuí ku e gastu i servisio komo propietario no siudadano.
E tersio (1/3) ku tabata di Roma tabata wòrdu traspasa pa e siudadanonan romano
Durante e lantamentu di un siudat e asignashon di e teranan tabata tuma lugá. Den terenan di Roma a wòrdu forma kolonia romano ku siudadano romano komo propietario di por lo wòrdu forma kolonia romano ku siudadano romano komo propietario di por lo ménos 5400m^2 un propiedat di ménos di 18900m^2 no tabata wòrdu konsiderá komo un tera lukrativo.
Arte romano[editá | edit source]
Nos konosementu di e arte di pintamentu romano ta basá mayormente riba e deskubrimentu di Fresco, den e lugá kaminda e vulkan Vesuvius a erupshoná. Di e pinturanan griego ku e romanonan a importá na Roma no a keda nada, tampoko a keda nada di e pintura ku a wòrdu traha pa e marcha triunfal for di siglo 3 despues di kristu.
Según e tradishon oral Gaius Fabius ta e promé pintor romano, esaki a duna e i su famia e nòmber di Pictor (pintor)
Estilo di arte romano[editá | edit source]
Promé estilo: estilo di barera periodo 200-90 despues di kristu Karakterístika: E estilo akí ta lkarakterisá dor di e imitashon di plachinan di marmer di koló, e muraya tabata parse tapá ku marmer kostoso. E estilo akí no ta e úniko di e romanonan pero ta presente den e hinter e arte Heléniko. Eh: kas di Fauno (Pompei) Di dos estilo: estilo di arkitektura periodo 90-20/15 despues di kristu Karakterístika: E pintura di plachi di marmer den e estilo akí a wòrdu kombina ku pilá, asina a surgi e ilushon di 3d, tin ku basta frekuensha ophetonan óptiko maera: porta, bentana ku ta habri na un mundu fantástiko eh: E paisahe di e odisea (Museo batíkano Roma) Di tres estilo: Estilo di dornamentu periodo 15 -62 despues di kristu. E ilushon kombiná ku e pilá ta disparse i ta bin na su lugá e efekto kandelar, e kandelar ta traha komo un kolom pa dividí e murayanan di e fondo plat, sin profundidat. E panelnan ku figura tabata situá meimei di e kamber i isolá e kolónan a kai afó i a bin pinturanan artístiko eh: kas Lucrecius fronto. Di kuater estilo: Estilo fantástiko E ilushon a aparesé di nobo, nan a buska efektonan di atmósfera kompará ku e medionan impresionista, personahe teatral (heroe òf dios) komo aktor den un esenario fiktisio. E koló a wòrdu trese via di liñanan lihé ku mas presensia di pretu,oro, i kora eh: Kas di e famia Vetii(Pompei) i Domus area (Roma)
KolónamasS usá[editá | edit source]
Hel: basá riba kolónan oker i diokside di heru Korá: tabata kontené kwik, e koló lila a ser haña for di e kueru di bestianan di lama. Bèrdè: Teranan bèrdè di klei ku ‘celadinite’ i mineral, otro kolo a ser haña ku e akshon di e damp di binager riba plachi di koper. Blanku: E romanonan a hañ’e for di e karbonato di kalki. Pretu: Wesunan kimá, palu kimá.
Ehersito romano[editá | edit source]
E oumento i e magnitut di roma ta pa motibu di su disposishon militar. Den e kuminsamentu di roma komo repúblika e romanonan tabata sirbi komo soldatnan den e ehersito según nan karakteristika i rikesa sin haña niun pago pa nan servisio, ku e regla akí e romanonan pober tabata keda ekskluí, kada 5 aña tabata reklutá hende pa e ehersito
E formashon di ehersito romano tabata for di kuminsamentu un kopia di e método griego komponé pa hòmbernan harmá, pero después e ehersito a ser organisá den legioenen.
Mario a yega ku e promé kambionan pa e ehersito, ku apone kada e soldatnan karga su kosnan, e kambio akí a eliminá e konvoi ku tabata transporta tur aparatonan i aksesorionan ku tabata difilkutá e marcha dje ehersito. Otro kambio ta ku e símbolonan ku tabata identifiká e ehersito pero kada legion ta’tin su propio símbolo. Den e aña 396 promé ku kristu e servisio militar a ser paga, ounke nan a sigui reklutá hende, ora Augustus a bira emperador e ehersito romano a bira mas profeshonal. Banda di e aña 107 promé ku kristu nan a kuminsá reklutá e siudadanonan pober i tur hende ku tabata deseá, después e ehersito a wòrdu dividí den trupanan di elite. Otro kambionan ku e emperador Augustus a hasi ta hasi e ehersito romano mas grandi di 10000 hòmber pa 150.000 hòmber ku tabata forma 28 legion komplementá ku un kantidat kasi igual di asistèntnan.
Ku Adriano e ehersito romano a alkansá su maksimo potenshal komo sistema pa defendé e fronteranan di e imperio. Adriano a modifiká e fronteranan den un liña kontinuo di fortinan i lugánan di kòntrol, después e sistema akí a separá for di e ehersito i a transforma den un grupo di ehersitonan regional. E ehersito regional akí tabata yama e atenshon di e pueblo sívil formando un aglomerashon banda di e kampamentunan militar ku tabata proveé e soldatnan ku dibershon.
E soldatnan ta’tin prohibí kasa ora un hende hòmber tabata drenta ehersito si e tabata kasa e matrimonio tabata wòrdu kanselá, ounke hopi soldat tabata biba ku e hende muhé lokal sin kasa i forma nan propio famia. Esaki a kambia ora Septimius a bira emperador.
Alexander Severus a bira e promé emperador ku a krea un grupo yama Castellani soldat eksperto ku teranan banda di e fronteranan, di e manera akí e fronteranan tabata keda mas sigur i bon protehá.
Organisashon di e ehersito[editá | edit source]
Despues di e kambio di e modelo griego, e legioenan a transformá den e unidat base di e ehersito romano, ounke originalmente e palabra legioen tabata enserá tur e ehersito romano, pero esaki a kambia den siglo I
Un legioen tabata konsistí di 5120 hòmber dividí den 10 grupo di 480 hòmber kada grupo tabata dividí den 10 trupa di 80 hòmber kada un, tambe ta remarkabel ku e promé grupo tabata forma pa e mihó soldatnan i asubes komponé di 5 trupa dòbel di 160 hòmber. E trupa tabata konsistí di 10 grupo di 8 hòmber ku tabata kompartí un tènt.
Bida den ehersito[editá | edit source]
E di mas importante dibershon den e kampamentu tabata e kasnan di baño kaminda e soldatnan tabata haña biña i serbes i tabata hunga wega di dou i kome kumindanan lokal.
E soldatnan no solamente mester a siña e fishi di guerero, sino tambe e soldatnan mester por a dominá otro fishi manera: plantá i kria di e kabainan, rekolekshon di matanan, transporte di arma i reparashon di arma, además mester por a traha ku harpa i chapi pa koba buraku, traha kampamentu, i traha muraya. Tabata eksistí bentaha pa e soldatnan: un salario fiho mas haltu kompará ku esun di un kunukero, servisio médiko, i tabata tin bia después di e derota di enemigu tabata tin oportunidat pa plènder.
Arma di e ehersito[editá | edit source]
Gladius ta un spada kortiku ku e legionar romano a usa. Prinsipalmente e Gladius tabata hispániko (di origen di spaña) sufisientemente skèrpi i rasonabelmente largu, di manera ku por a korta i ser wardá fasilmente. Despues e tipo aki a ser hasi mas chikitu i a ser usa solamente pa korta. Durante e imperio romano e Gladius a haña bandanan igual. Di e palabra Gladius e palabra gladiator a derivá.
E romanonan a tuma e spada aki di e kultura keltiberiko ora nan a drenta den kontakto durante e gueranan púniko.
E Gladius romano tabata un kurioso, efektivo spada kortiku. E legionan romano a usa e spada aki prinsipalmente pa korta, pero e spada aki tambe tabata adekuá pa dal. Ora e romanonan a konkistá Macedonia e soldatnan di Macedonia a rebeldiá. Nan a opiná ku e spada romano tabata kousa asina un herida horibel ku tabata inhumano bringa kontra e ehersito romano. E infantería romano a usa un vershon mas largu di e mesun arma, esta Spatha.
Pugio[editá | edit source]
E Pugio ta un nabaha ku a wòrdu usa dor di e soldatnan romano. E nabaha tabata den e dos banda skèrpi (E pugio a ser usa dor di e legionar romano) E pugio tabata ser usá komo un di dos arma òf un arma di ‘backup’, pero tambe a ser usá pa otro meta, por ehèmpel manera: un kuchú.
Spatha[editá | edit source]
Spatha ta un spada largu ku e infantería romano a usa. E mòdel tabata enditu na e e mòdel di e gladius ku tabata ser usá dor di e legionar romano, pero e tabata un tiki mas grandi. E palabra a bin di e palabra griego Łÿıžœš ku ta nifiká kuchú di plamür. E spatha no solamente a wòrdu usa pa e lucha kontra soldat na kabai sino tambe pa e lucha un pa un. Durante e imperio romano tur e soldatnan romano a ser ekipá ku spatha. Banda di e spatha a wòrdu usa tambe e semi-spatha. E infantería romano tabata karga e spatha den e banda drechi i e infantería na kabai den e banda robes.
Semi spatha[editá | edit source]
Un semi spatha ta un tipo chikitu di spada ku a surgí durante e imperio romano. Un semi spatha tabata mas o ménos dos biaha ménos grandi ku spatha . E semi spatha a wòrdu usa komo un arma di reserva. E semi spatha a ser usa pa e meta di korta i dal manera e Gladius.
Hasta[editá | edit source]
E ‘hasta’ ta un lansa pisá ku un punta di bròns òf heru ku a wòrdu usa den e roma antiguo. E hasta a ser eliminá durante e repúblika i kambia pa e pilium i e gladius, pero a keda den uso pa sierto unidat di ehersito romano manera: infantería na kabai i trupa di yudansa. Kontrali na e pilium e ‘hasta’ no tabata sirbi pa tira, pero riba distanshanan kortiku tabata sirbi komo arma blanku. Dor ku e produkshon di e arma aki tabata konsistí di tiki bròns òf heru tabata relativamente barata kompará ku otro arma, pero efektivo, pasobra tabata tin un alkanse mas grandi ku un spada i mas efektivo kontra infantería na kabai.
Pilum[editá | edit source]
Un pilium ta un sper di wèrp ku a wòrdu usa dor di e ehersito romano. E sper ta konsistí di un pida rondó di palu di aproximadamente 120 te 140 cm riba kua ta’tin un firkant fini di heru di aproksimadamente 60cm ku un largura di 7mm. E punta di e pilium tabatin forma di piramit ku tabata soru pa ora e boramentu di e eskudo di e víktima tuma lugá e kitamentu di e pilium lo ta imposibel sin kousa un daño enorme. E parti di abou di e punta di e pilium tabata traha komo un werhak. Un pilium ta pisa mas o ménos entre 2 pa 4 kilo. Según e pinturanan ku a keda di e kaida di e imperio romano ta sugerí ku diferente vershon di e pilium tabatin peso di chumbu pa duna mas forsa ora di dal ku e arma di esaki no tin prueba arkeológiko. Den tempu di e reino romano a wòrdu usa variante mas chikitu di e pilium.
Katapuulto[editá | edit source]
E katapulto ta un arma históriko ku tin dos importansha. Kun’e ‘proyectielen’ por ser tira Slenger ku kua ‘protectilen’ por a ser tira Banda di aña 400 den e tempu ei e siudat griego Syracause a desaroyá e katapult komo arma pa tira piedra i bloki riba distanshanan largu durante e gobièrnu du Dionysius I di syracause(430-367). E idea aki a surgí for di e tenshon pa oumentá e forsa di tira di e man humano. E alkanse tabata mas o ménos 100 meter e hèrment ta’tin un reakshon pisá. Ta’tin biaha ku a wòrdu usa butushi pega na kandela òf bala di kandela komo ‘proyectielen’ esakinan tabata konsistí di suafel, salpater i otro ingredientenan inflamabel. E balanan di kandela aki tabata ser tira pa e katapult.
Balista[editá | edit source]
E ‘ballista’ (Latin, for di e griego balléin ‘tira’) ta un arma fuerte ku ta parse na un bog ku forma di krus, pa tira flecha riba individuo òf grupo. E ‘ballista’ romano tabata tira piedra na lugá di flecha. Nan ta kere ku e ‘ballista’ tabata e forma básiko pa e desaroyo di e bog ku forma di krus den edat media. Ounke e chinesnan tambe por a hunga un rol importante ku e vershon chines di e bog ku forma di krus. E brasanan di un ‘ballista’ ta di palu i ta ser hala patras ku un kabuya lorá. E kabuya ta forma e fer di e konstrukshon i ta traha di Kueru di bestia. E ‘ballista tabata un arma eksakto, solamente riba distanshanan grandi e tabata bira ménos presis, ku e relativo.
Arkitektura romano[editá | edit source]
E di mas importante karakteristika di e arkitektura romano ta:
-Ta wòrdu karakterisá pa un arkitektura monumental, no únikamente pa e espasio ku ta enserá, pero tambe pa su importansha, esaki tambe ta bin di e idea di e inmortalidat di e imperio.
- E arkitektura tabata probechoso, práktiko i funshonal. Pa e karakterístikanan aki i tambe pa e struktura di e estado romano a surgí edifisionan nobo, ku un desaroyo tremendo di e arkitektura sívil i militar eh: basílika, baño, ets….
-E arkitektura tabata dinámiko. Komo konsekuensha di e uso di elemento di konstrukshon manera e bog i e pilá.
-E materialnan tabata hopi variá: piedra kortá, bloki mara ku waya, beton, klenker i palu… Ora ta’ tin tiki material tabata wòrdu tapa ku plachi di marmer òf mosaiko òf pintura.
-E arkitektura romano a usa e arte toskano, iosniko, Korintio, ounke e kos mas importante tabata e órden komponé, tambe tabata hopi frekuente e butamentu di materialnan riba otro den edifisionan grandi. Generalmente riba piso abou tabata wòrdu usa e arte toskano.
-E romanonan tabata innovador den área di arkitektura. E Introdukshon di materialnan nobo manera: beton i klenker, huntu ku e aparishon di e bog i e pilá den e trahamentu di edifisionan robusto i amplio.
-E arkitektura romano- imperial tabata tin edifisionan públiko hopi grandi. E lugánan kaminda e siudat tabata situá a haña e nòmber di siudat, edifisionan pa siña di e arkitektura fundamental i eskultura romano.
-E material ku awòrdu usa tabata hopi variá, pero e di mas grandi innovashon tabata e semènt, i e bloki. E semènt tabata un meskla di kalki, santu, restunan di piedra ku blòki i piedra. E Introdukshon di e semènt a hasi e konstrukshon di e edifisionan mas lihé, i a permití traha diferente forma i figura
Eduktonan romano[editá | edit source]
E romanonan a konstruí múltiple akueduktonan pa transportá awa na e siudatnan i e edifisionan industrial. E akueduktonan aki ta pertenesé na e logro di mas grandi di e roma bieu, i a optené un pouta tékniko, ku hasta den e añanan mil no a wòrdu igualá, hopi siudat prinsipalmente den afrika-nort ta usa te awendia. E akueduktonan bieu di e imperio romano pa nan suministro di awa. E romanonan a konstruí akueduktonan den nan imperio pa suministra awa na e siudatnan grandi. Roma mes ku tabata e siudat mas grandi tabatin e kosentrashon mas grandi di akueduktonan .E awa tabata bin p’aden di siudat pa diesun akueduktonan, konstruí den un periodo di 500 aña, i bou di e gobiernu di 36 emperador.
Orígen[editá | edit source]
E akueduktonan a wòrdu menshoná dor di e historiador griego, geógrafo, i filosofo Strabo komo e strukturanan ku a wòrdu bandoná pa e griegonan, i pa promé biaha usa pa e romanonan.
Fuentenan antiguo[editá | edit source]
Wowo di awa natural tabata abundantemente presente p’asina suministrá e siudat ku awa. Rònt di e fuentenan aki a wòrdu konstruí zuèmbatnan pa yuda reuní awa, kaminda e awa tabata na e fònteinan públiko. E romanonan a paga bon tinu na e manteshon i e adornonan di e fònteinan kaminda e romanonan por a haña awa. E fònteinnan frekuentemente a ser dediká na un dios òf un héroe pa motibu di lokual nan práktikamente taba’tin forsanan mágiko. E fònteinnan a bira un sorto di simbolo di státus.
E eskrito griego Pausinais van Lydie a pretendé ku un lugá no por a haña e titulo di siudat si e no ta disponé di semehante fònteinnan.
Konstrukshon[editá | edit source]
E largura total di e akueduktonan pa e siudat roma a wòrdu balorá entre 420 i 500 kilometer. No opstante solamente 47 km ta riba tera. E mayoría di e akueduktonan romano ta situá bou di tera e konstrukshon supteráneo aki tabata yuda tene e awa liber di malesanan i ala bes tabata protehá e siudat kontra atakenan enemigu. Ademas e awa tabata fresku. Bog E bog arkada i bog seri ku generalmente ta wòrdu deskribí komo akueduktonan, no por konfundí nan. E bog arkada aki tin biaha den bàrios rei riba otro, a wòrdu konstruí huntu ku túnel pa garantisá e strom di awa riba terenonan iregular. E bognan tabata forma un punto krusial pa e stabilidat di e akuedukto. E puntonan di apoyo no por a wòrdu situá mei mei di un bog sino e akueduktonan lo a basha abou.
Kontròl[editá | edit source]
Riba distanshanan regular a wòrdu konstruí puntonan di kontròl i e kanalnan aki tabatin generalmente forma rektangular i proveé di trapinan chikitu, di moda ku asina un hende por a baha pa inspekshon. E inspekshon aki tabata kontene: Limpiesa di e akueduktonan, kitamentu di ferfalk i kontròl di leknan òf destrukshon. E akueduktonan romano tabata sumamente smal, nan a wòrdu konstruí hopi haltu i riba nivel matemátiko i tékniko ku un deterioro di solamente 34cm pa km. E akuedukto romano tabata baha vertikal solamente 17m riba un largura di 50km.
Instrumèntnan di midi[editá | edit source]
Durante e konstrukshon di e akueduktonan romano a wòrdu usa hopi rekurso i hèrmentnan speshal. Un ehèmpel ta e Korobates ku a wòrdu usa pa paira e tereno promé ku e konstrukshon, e korobates tabata un opheto di palu, wantá dor di kuater pia, riba dje un plachi plat den kua un mitar sirkulo gravá, den uso e mitar sirkulo a wòrdu yená ku awa i e huki kaminda e awa lizu tabata situá. Otro medio di yudansa den konstrukshon di un akuedukto, tabata e Gromma e promé instrumènt matematiko pa midi ángulo règt e gormma den kareda di e siglo sinku promé ku kristu a bira antikuá(bira bieu) .
Despues nan a kuminsá usa e dioptra e instrumènt ku inisialmente a wòrdu usa den astronomía pa midi e ángulo entre e streanan frekuentemente komo un instrumènt pa indiká dos punto riba un seru ku tabata enfrente di otro den posishon horizontal i asina por koba un túnel règt esaki tabata efektivamente krusial pa un bon fluho di e awa.
Despues e chumbu tambe a wòrdu usa. Un peso di chumbu tabata kologá na un kabuya. E instrumènt aki a wòrdu usa pa wak si e muraya di e akuedukto tabata règt. E instrumènt aki ta wòrdu usa pa wak si e muraya di e akuedukto tabata regt. E instrumènt aki ta wòrdu usa te awendia.
Lugá di akueduktonan[editá | edit source]
Awa tabata komo komestibel hopi indespensabel pa e habitantenan romano. Pa e motibu aki den tur e partinan di e reino romano a wòrdu konstruí akueduktonan pa proveé e siudat ku awa di bebe limpi, loke a sobra di e akueduktonan aki nos por hañ’e den: Alemania, Fransia, Italia, turkia, Nòrt- Afrika, Siria i Israel. Den e paisnan situá bou di e nivel di laman no a wòrdu konstruí hopi akuedukto. Den e tempu ei tabata tin siudat grandi i tabata tin sufisiente awa di bebe for di otro riunan p.e Schelde, Maas, Rijn i Waal.
Italia[editá | edit source]
E suministro di awa di roma tabata semper un preokupashon grandi pa e emperador romano banda di otro asuntunan di estado. Hòmbernan eksklusivo ku tabata tin un bon reputashon , tabata responsabel pa e organisashon di e distribushon i abastesimentu di e awa. Banda di e final di e promé siglo e akueduktonan tabata suministrá 1.127.220 m^3 awa, sufisiente pa un mion romano, diaramente entre 600 i900 liter awa pa kada personan, e awa tabata ser parti dor di e estado i tabata propiedat di estado. Den algun siudat a kuminsá kobra impuesto pa e uso di awa. E promé akuedukto (E aqua appia) a wòrdu konstruí dor di Appius Claudius nombrá Caecus ( e siegu) ku tambe a konstruí e di dos akuedukto ( via appia). E akuedukto tabata kla den e aña 312 promé ku kristu i tabata basá riba téknikanan ku e griegonan a apliká, el a bai di manera ku e bahada di awa tabata mantené e distribushon di awa , asina e punto di mas haltu semper tabata keda riba un nivel mas grandi ku e depósito, di otro manera e awa no lo a kuri pa abou. Dor di e diferensha di haltura (10 meter) e akuedukto tabata tin un largura di 16,5km, mientras e fuente tabata riba solamente un distansha di 11 kilometer. E di tres akuedukto a wòrdu konstruí den aña di 272 despues di kristu tabata tin 60 kilometer di largura i tabata en realidat e promé ehemplar di un akuedukto, pasobra e akuedukto aki tabata ménos basá riba téknikanan griego i mas paresí riba e akueduktonan ku nos ta konosé di e romanonan.
Fransia[editá | edit source]
Tambe den fransia a wòrdu konstruí akuedukto, for di kua ainda tin resto. E ‘Pont du Gard’ i e akuedukto di Gors. Nan ta pida pa pida trabou di konstrukshon ku un presishon inkreibel.
Hulanda[editá | edit source]
Den Hulanda a wòrdu konstruí un a akuedukto ku ta proveé e kampamentu di ehersito romano den Nijmegen. Ku un infrastruktura di serámika, dam i roi, akuedukto tabata kuri probabelmente for di e aktual seru den Nijmegen te ( aproksimadamente 5km den parti ost) e kampamentu di e ehersito romano.
Di e akuedukto mes no a keda ni un siñal posibelmente, pasobra el a wòrdu traha ku material no duradero manera: palu. Den Nijmegen mes a wòrdu haña un depósito di awa ku dor di su kapasidat ta mustra ku e akuedukto tabata hopi grandi.
Alemania[editá | edit source]
E pipa di awa den direkshon pa keulen ta mas o ménos 100km largu i a wòrdu konstruí dor di e emperador Hadrianus durante e promé siglo despues di kristu.
E distribushon tabata kuri for di Nort-eifel pa keulen, i tabata tin e meta pa suministrá keulen ku awa di bebe puru. Pa kuminsá konstruí e akuedukto den keulen e siudadano romano tabata tin mester di instrumèntnan di midi, i además un par di brùg inklusivo un di mas o ménos 1.4kilometer di largu
Músika den Roma[editá | edit source]
Roma for di su kuminsamentu a desaroyá i konsolidá komo un imperio militar, pero su kontribushon na e músika no ta un berdadero rebolushon. I ta ku ounke Roma a konkistá militarmente Gresia. E kultura griego a influenshá e imperio situá den e peninsula itáliko. E romano a limitá pragmátikamente na adoptá i aktualisá na su nesesidatnan i kustumber, e tradishonnan músikal di gresia, di e mesun manera ku nan a hasi ku e arte i e filosofía. Na medida ku e tempu a pasa e imperio romano via di e asimilashon di e pueblonan konkistá manera: Syria, Egipto a asimilá nan instrumènt musikal, kustumber i base musikal adaptandonan ku e meta di traha seremonianan religioso i te hasta pa disfruta e goso di aktividatnan seksual. Pa e romanonan e arte i e músika tabata dirigí prinsipalmente na kos pragmátiko i sensual. E romanonan tambe a dediká hopi esfuerso pa e manisfestashon artístiko bira mágnifiko pa su grandura, splendor, ya ku su meta tabata e oumento di e goso di e sentido di bida. Esaki ta splika dikon, tur e kustumbernan , baile di e pueblonan konkistá dor die romanonan a kousa den e kultura romano konmoshon i atraktivo, danki na su vishon hedonistiko di e arte. Un ehèmpel ta e bailarina Gaditana di Hispania ku a wòrdu karakterisá pa su movementunan konsiderá komo luhurioso. E kustumbernan di e pueblonan akí tabata un fuente relevante di inovashon pa e romanonan. E selebrashon musikal tabata hopi importante den e Roma antiguo. Generalmente tabata selebrá fiesta kaminda tabata tin hopi músiko i koro ku tabata kanta melodia i kanto atraktivo. E músiko i akrobat romano tabata dibertí e pueblo romano ku nan Iokus (wega akrobátiko i musikal) kompaña pa músiko ku instrumènt manera: tamborein, chapi i otro instrumènt musikal.
Durante e temporada musikal akí a yega for di tur parti di e imperio ‘ músikona birtuoso, ku tabata ser respetám i konsiderá den tur e imperio, ya ku e músika tabata ser konsiderá komo un importante show ku tabata pone e músiko birtuoso akí gosa di kondishon i trato hopi speshal entre e romanonan. Entre e músikonan akí tabata tin músikonan griego remarkabel manera Terpnos, un sitarista (un hende ku ta toka e ‘citer’ uln)maestro di Neron, Polon i Misomedes di Creta. E instrumènt solista ku a wòrdu usa mas tantu ta e ‘citer’ i e ‘lier’ ku tabata paresí na un arpa, trahá di palu i ku dies kabuya i ta e promé instrumènt ku e beibel a menshoná.
Su forma i grandura tabata variá i su sonoridat tabata konsiderá komo un siñal di felisidat. E ‘citer’ ta un variashon di e ‘lier’ pero e ‘citer’ ta mas grandi i dip ku un sonoridat mas grandi. Otro instrumènt hopi instrumènt hopi importante, ta e Aulo Ku tin e forma di un flùit dòbel ku buraku chikitu. Den e teatro e músika tabata hunga un ròl importante un flùit dòbel tabata kompaña semper e partinan kantá di e obra teatral.


text:
Arubus den cuadro di mehoracion di su servicio y cu su situacion finaciero lo introduci un ajustacion di su tarifa for di 7 April cu 0.25 cent ya cu for di 1998 Arubus ta manehando e mesun Tarifa di 2.25.
Lo bai introduci un carchi jama “Advantage Card” cu lo tin ventaha nan pa nos usario frequente,pero tambe lo bai ta interesante pa nos aumenta nos usario nan y laga nan ser conoci cu Arubus su servicio. Es decir cu lo tin ventaha pa e otro usario nan cu ta menos frequente y algun cu no ta usario ainda. Un di e ventaha nan ta cu no mester paga e Awg 15 pa e carchi, e carchi no ta vence y esun mas interesante ta e parti caminda bo lo por paga Awg 100 y ricibi 50 trip den cua tin 10 trip gratis cu lo significa un descuento na luga di paga 2.25 of 2.50 awor lo costa cada usuario AWG 2.00 so si tene na cuenta e trip nan gratis.E mester wordo usa den 30 dia despues di esaki e ta perde su validez. Lo spaar AWG 25 ariba cada 50 trip. Cu e carchi di 100 trip pa Awg 195.00 e lo significa un descuento di AWG 55 cu lo significa 1.95 so pa trip na luga di 2.50. Aki nan ta dus baha e costo ta baha pa
e usuario. E advantage Card ta obtenibel na oficina di Arubus na Sabana Blanco 67. Atrobe e ventaha nan ta paga menos pa trip y spaar e Awg 15.00 di registracion pa e smartcard.
Manera nos por wak e Advantage card aki lo trese bon beneficio pa tur usario. Tambe den cuadro cu mehoracion di servicio di Arubus lo introduci dia 7 di April 3 diferente carchi.
Un di nan lo ta DAYPASS e daypass lo bay duna e ventaha di por usa e carchi aki pa core un dia completamente haciendo uso di cualkier bus di Arubus ariba cualkier ruta I cuanto viaha cu ta siempre y cuanto ariba e mesun dia.
Retour Card
E carchi nan aki lo por wordo usa pa 2 rit ariba cualkier ruta di Arubus. E carchi nan aki ta valido ariba e mesun dia
di uso so.
Baby Beach
Den cuadro di promove parti pariba di nos Isla Arubus lo introduci un carchi special pa Baby Beach e lo tin un tarifa cu lo conta unicamente pa Baby Beach. E lo inclui 4 trip Oranjestad-Sanicolas- Baby beach I vice versa.
Arubus lo bai introduci un booth na station di Arubus na Oranjestad pa suministra information di ruta nan, pero tambe pa benta di e carchi nan aki. E carchi nan aki lo bai ta disponibel na tur e punto di benta nan dus tur caminda cu ta recarga e smartcard di Arubus. Lo bai aumenta e punto nan di benta den area di hotel.
Tur esaki nan lo bay contribui na facilita e operacion di Arubus. E carchi nan aki lo bay trese cu ne cu rij nan largo i wardamento pa paga den bus lo bay baha drasticamente. Cu e carchinan aki e usario nan cu ta paga cash no mester tarda e processo den e sentido di warda cambio for di e chaufeurnan. Pa e chauffeur nan tambe e lo ta un ventaha ja cu nan no mester usa hopi cash mas, dus e risico di haci fout ta menos.
Arubus ta trahando incansablemente na mehora e servicio pa nos usuario nan.
Cada dia nos ta evaluando mas y mas con pa brinda un mihor servicio.
Arubus lo kier a gradece tur su usuario nan cu ta haci uso di Arubus y lo kier a bisa nan cu lo sigi traha na mehoracion di e servicio pa e pueblo di Aruba.